text:
Reedbuck
Ligama
Reedbuck (Redunca arundinum)
Kutiveta Kwayo
Inesikali lesimashumi lasikhombisa sema kg bese lendvuna inebudze lobumakhulu layimfica nemashumi lasihlanu sema mm emahlombe. Lamasikati mancane phindze akala emakhulu lasiphohlongo ema mm emahlombe bese akala sisindvo lesinemashumi lasihlanu nakunye sema kg.
Sikhumba sayo simtfubi losansundvu nalokumhlophe ngaphansi. Umsila uneboya lobusahlatsi nalokumhloshana ngasekugcineni. Libala lelihlukile lelimnyama letinwele lingaphansi kwetindlebe.
Ngulamadvuna kuphela lanetimphondvo letingemakhulu lamane nemashumi lasihlanu ema mm ngebudze. Ireedbuck inalokumantana lokuphuma ngasemuva, lamadvuna anayinye bese lamasikati ahle abanamabili. Letitintfo tihambisana nendzawo.
Kudla Kwawo
Tinyamatane letidla tjani lobusahluma. Uma tjani bungekho tingabese titsatsa lokuncane kwetibhidvo. Umasimo sisibi tidla ngishonasemini, noma lesilwane singulesinyakata ngetikhatsi tekuhlwa.
Kwakhiwa/Kwentiwa
Lamasikati abamba kucala nakanemunyaka lolishumi nesihlanu noma lishumi nesiphohlongo ngetinyanga, bese lamadvuna atsatsa sigaba sebudzala nakasemnyakeni wesibili budzala.
Tihlangana umnyaka wonkhe, kepha kutala kwenteka ngesikhatsi seluhlobo. Emva kwekumitsa emalanga lamakhulu lamabili nemashumi lamabili nesihlanu lizinyane linye liyatalwa. Lasandza kutalwa asala abhacile tinyanga letintsatfu, noma sizatfu sekubhaca kulendzawo sinetidzingo tayo.
Kutiphatsa Kwayo
Lena nyamatane lesemkhatsini ngebukhulu itfolakala ngetichembe letincane temndeni. Uma igijima ngalendlela yayo yekuya ngasemaceleni nemsila lobheke etulu, ikhombisa lokumhlophe lokungaphansi. Le Reedbuck itsandza indzawo. Lamadvuna lanabophathini avikela lawo lanesitsembu kulamanye lamadvuna.
Njengalamasikati nakafika esigabeni sekukhula ashiya emacembu emindeni yawo ayokwakha awo. Lamancane lamasikati akhonwa futsi angahlala emcimbini aze afike emnyakeni wawo wesitsatfu wekuphila. Le Reedbuck ihlobene dvutane ne Reedbuck yeNtsaba.
Indzawo Yawo
Lena nyamatane indzawo yayo yemvelo tjani lobumanti. Ngebhadi ke, loluhlobo lwalendzawo linekushwabana, nendlela leyenta inombolo yeReedbuck inciphe.
Lapho Atfolwa Khona
Kuletikhatsi tamanje, lenyamatane ingabonwa eKruger National Park, elusentseni lolungasempumalanga ye St Lucia, endzaweni yetilwane lesehluhluwe nakuletinye tindzawo tetilwane letiKwaZulu-Natal.


c: text/html

text:
Brittle Stars
Inkhanyeti Lephuka Malula
Ligama Lemndeni Lelatiwako
Inkhanyeti Lephuka Malula
Lelinye Ligama Layo
yi Serpent stars
Ligama Lesayensi
Ophiuroidea
Linani
Imikhono ifika kumasentimitha lamashumi lasitfupha
Kutichaza
Ipatalele, njenge disiki, umtimba loyindingilizi lonemikhono lesihlanu noma ngetulu. Imigogodla lemincane ikhula kulemikhono lokutenta tibukeke ‘tinetilwane’. Umlomo wayo ume ngasesiswini. Kute tibunu ngetulu. Imibala ihluka ngansundvu, munyama, bovu, luhlata loyakumnyama, mhlophe kanye naluphuti lowatiwako.
Satiso Sebantu Bonkhe
Le Ophiuroidea iwela ehlangotsini lwe Echinodermata phylum, lefaka tonkhe Tinsiba kanye netinkhanyeti te Lwandle, icucumber yeLwandle kanye netidalwa telwandle. Tisebentisa imikhono natihambahamba. Lemikhono yephuka kalula, kanjalo naleligama. Tingphindze tiyikhulise lemikhono. Tingakhicita emacandza elwandle lelivulekile. Letinye taletilwane tingakhokha letincane ngekhatsi kwemitimba yato.
Kudla Kwato
Tidla tibi tetilwane letibolile, tilwane tasemantini letincane kanye netibungu. Tilwane noma titjalo letifile.
Kuhambisa
Tivela ngetinhlobo tonkhe tekushisa/kubandza kanye nasetindzaweni letishisako letinelwandle mhlaba wonkhe.
Tilwane Letatiwako
Brittle star (Inkhanyeti Lephuka malula) - Ophiarachna affinis
Basket star - Ophiothrix puropurea

robotstxt: allowed

filter: keep


text:
Inhlonipho
Inhlonipho yindlela yekutiphatsa lehluka ngesive ngesive.
Indlela lokhuluma ngayo[hlela | edit source]
Indlela lokhuluma ngayo isho kutsi uyahlonipha nobe awuhloniphi, ngesiSwati kungahloniphi kutsi nawukhuluma ubesolo ufaka inhlamba, kanye nemagama etitfo letifihlekile. Nawukhuluma nemuntfu lomdzala kufanele uwakhetse emagama lowashoko
Kutiphatsa[hlela | edit source]
Nekutiphatsa nako kuyinhlonipho, sib. Kudzakwa akumange sekubeyinhlonipho. Etiveni tase-afulikha akusiko kuhlonipha kukhuluma nemuntfu lomdzala ube umutse njo! etinhlavini temehlo.
Kwehlukana kwenhlonipho etiveni[hlela | edit source]
Sive ngesive sinendlela yaso yekuchaza inhlonipho. Emangisi akutsatsa ngekungahloniphi kudla ngesandla kantsi tsine maSwati asiboni sono lapho. Kuletinye tive kubhodla nawudla kwedzelela, kuletinye usuke ukhombisa kutsi lokudla kwehle ngemgogodla. Kuletinye tive livi lenkhosi nguleligcinako, kuletinye kugcina lebantfu lababuswako.
Ngaloko bekunene inhlonipho yemangisi akusiyo inhlonipho yemaswati, inhlonipho yebakaZulu akusiyo inhlonipho yebaShweshwe. Kepha inhlonipho lenkhulu kuhlonipha emasiko, imihambo, timvo nemibono yalesinye sive.


text:
ISwizalendi
iSwizalendi (de: die Schweiz, fr: Suisse, it: Svizzera, rm: Svizra). Live laseYurophu.
Mayelana ne SwizalendiEdit
- IRiphabliki.
- Inhlokodolobha: Bern.
- Linani leBantfu eBern: 123.466 (2009).
- Mengameli: Doris Leuthard.
- 41.285 Km2.
- Linani leBantfu: 8.417.700 (2016).
- 204 bantfu/km2.
- PIB: 314.869.000.000 USD (2009).
- Likhodi Le-inthanethi: ".ch"
I Swizalendi live lelitfolakala phakatsi kwetintsaba kanye nemawa, kantsi lilive lelihlukaniseke katsatfu, lokuhlukaniseka loku kucuketse emawa langema ayisi, umzila lowatiwa ngekutsi i Swiss Plateau kanye nentsaba leyatiwa ngekutsi i Jura,lomzila udvonsa libanga lelingemakhilomitha langu 41285 km2. kutsi letintsaba temawa lama ayisi sidle sigamu nje lesidze salelive, tibalo tebantfu labatfolakala kulelive tibalelwa ku 8 million kantsi labanyenti babo labantfu batfolakala kuwo lomzila wetintsaba, lapha ke ngulapho kuphindze kutfolakale khona nenhlokodholobha yalo lelive lase Swizalendi kantsi emadholobha ase Swizalendi advume umhlaba wonke aphindze atiwe ngekutsi ngema global cities ngenca yemnotfo wawo, lawa ke i – Zürich kanye ne Geneva.
Lelive lase Swiss linemlandvo lomudze wekungatibandzakanyi etimpini , pheceleti loku lokwatiwa ngekutsi i armed neutrality— kusukela ngemnyaka wango 1815— alikaze lelive libe nempi, ngiko ke loku lokwente kutsi lingenele inhlangano yetive muva ngemnyaka wa 2002. kusesenjalo ke lelive linebudlelwane lobuhle nalamanye emave emhlaba kantsi budlelwane balo bakhelwe esisekelweni sekuletsa kutfula nelucolo emaveni lamanyenti.[1] .i Swizalendi live lakwatalwa khona inhlangano ye Siphambano Lesibovu pheceleti i Red Cross kantsi futsi tinhlangano letinyenti tinemahhovisi awo lamakhulu kulelive lokufaka phakatsi i second largest UN office. Emaveni ase Yuropu leli ngilo live lelisungule inhlangano ye European Free Trade Association loku kuphindze kube yincenye ye Schengen Area – lokufaka phakatsi i nyonyana ye European Union, endzaweni leyatiwangekutsi yi Eureopean Economic Area.
KufunaEdit
KúbóphaEdit
- ↑ Thomas Fleiner, Alexander Misic, Nicole Töpperwien, Swiss Constitutional Law, p. 28, Kluwer Law International


text:
Umangabe iNingizimu Afrika beyingumuntfu, lomkhonto wekuvikela sive bowutolingana nekusayina. Lomkhonto weSive ukhomba sitembu lesisemtsetfweni noma emaphepha losemtsetfweni, njengesitifiketi sekutalwa.
Ungaphindze usetjentiswe njengembeji kumabhilidi akahulumende kanye neluphawu kumasenti kukhomba kutsi angiwo futsi ngeliciniso ase Ningizimu Afrika. Lomkhonto weSive wakhiwe ngetimphawu letiningi, ngalunye lunenchazelo letsite, lekanyekanye kusita kucoca ngendzaba yase Ningizimu Afrika.
Ngesikhatsi Umkhonto wekuvikela sive lomusha uvetwa kwekucala eKwaggafontein natimashumi lamabili nesikhombisa ku Mabasa ngemnyaka wa 2000, uMengameli Thabo Mbeki wanika inkhulumo yakhe: “Namuhla, ngelilanga letfu Lwenkhululeko, siphindze sihlangene lana kuveta lolunye luphawu lolukhomba buntfu betfu, Umkhonto wetfu wekuvikela lomusha.
Ngema Afrika kanye ne Ningizimu Afrika. Yi Afrika kanye nemhlaba wonkhe. Kuyasita kukhumbula ngelimuva letfu lolukhweshile, kuphila kwetfu kwanyalo kanye nelikusasa letfu ligocoteka phambi kwetfu. Kumelela lokukhona lefutsi lokunye lokuvelako kwebantfu base Ningizimu Afrika. Ngalomkhonto Wesive lomusha, sihalalisa bukhaya kulimuva letfu.
Sicela kwembatsisa tindlela tekwetsemba kwebantfu betfu, ngekukhombisa inhlonipho yetfu ngebudlelwane phakatsi kwebantfu kanye nendalo. Kubutsisa letikhatsi ngesikhatsi bantfu betfu batsembela kutsi kwakukhona indlela lebeyiphocelela indalo lebeyihlanganisa lokuphilako nalokufile. Kuhlonipha indzawo yetfu kanye netifundza/tigodzi tetfu njengoba icradle of humanity, njengendzawo lapho khona imphilo yacala khona. Sitfombe lesisnkhabeni semkhonto wekuvikela sive ngulenyoni yamabhalane netimphiko tayo letiphakeme.
Lesisivikelo ngulenyoni leyecelako lefutsi isivikela kulabo labangaba yingoti kitsi. Ngetulu kwalenyoni kuphakama kwelilanga, indlela lenika imphilo ibe imelele kundiza kwekubumnyama kanye nekutfolwa, lwati, nekuvisisa kwetintfo lebetikadze, tifihlakele, ngekususa phindze imphilo lensha letako kitsi – sive setfu lesisha njengoba sitalwa phindze futsi sikhula.
Ngentasi kwalenyoni, ngule protea, imbali yendalo yendzawo yetfu lemelele buhle, kuhubelela kwemasiko etfu, kuchakaza kwetfu njengesive nasikhula siya ngaselangeni. Letindlebe temabele tiluphawu lwekuvundza kwendzawo yetfu lekunike kuma kubantfu betfu iminyaka njengoba kutokwenta ngekuchubeka nomakuhamba kwesikhatsi.
Lemiboko yetindlovu tase Afrika, leyakhiwe futsi ngamibili kwenela kumelela emadvodza nebafati, kukhombisa kwati nekuvisisa, kumangekushesha kanye nemandla. Enkhabeni kume lihawu lelikhomba kuvikeleka kwebungitsi kusuka kunsha ngayinye kuya kulenye. Ngetulu kwaloko, kunesikhali nesagila. Kokubili, loku kumele kuvikela kwekuthula kunekukhomba imphi.
Lelihawu lwekuthula, leliphindze livete sigubhu sase Afrika, noma, lokwenteka ngesikhatsi lesifanako, kushintja lomlayeto webantfu lonelutsandvo lwemasiko etfu, incenye lephakeme njengelihawu lelimelelwe ngema protea. Lokucuketfwe ngekhatsi kwalelihawu nguletinye tekucala letimelelwe tebuntfu bemuntfu emhlabeni.
Leto letiboniswako, lekwakutintfo tasekucaleni tendzawo yetfu, bantu bema Khoisan, bakhuluma ngekutinikela kwetfu kuhalalisa buntfu kanye nekukhulisa lesento sekugcwalisa bonkhe bantfu eveni letfu kanye nasemhlabeni wonkhe. Letinombolo tikhonjiswa kusuka etitfombeni te Litje lelikhul le Linton, Sibonelo lesikhulu se Mdvwebo weLitje Lelikhulu lase Ningizimu Afrika.
Tikhonjiswa ngendlela yekubingelela, lekhombisa buntfu. Litsemba letfu lelisha leMkhonto wekuvikela Sive libhalwe ngelulwimi lwema Khoisan e/bantfu be Xam, kusho: kugucula bantfu kutsi bahlangane noma bantfu labahlukene kutsi bahlangana babemunye/ndzawonye. Sikhetse lulwimi lwandvulo lwebantfu betfu.
Lolulwimi lolu luphuma njengalinye lapho kute ngihso namunye lophilako lolikhulumako njengelulwimi latalwa nalo. Loku kugcizelela lokwetfuka kwebantfu labatigidzi, lapho eminyakeni seyinyamalele futsi ikhweshisiwe kutsi iphile njengebantfu, njengekungaphilelani kwebantfu kulabanye. Kuphindze kutsi, tsine, angeke sibe bantfu ngalokuphele umangabe noma ngubaphi bantfu basuswa ebusweni basemhlabeni ngenca yekutsi ngamunye wetfu siyincenye yemgodzi lophelele.
Ngekufaka lawa emagama kuMkhonto wekuvikela Sive - !ke e: /xarra //ke – senta sivumelwane kubumcoka bemphilo, kwentela kuhlonipha tonkhe tilwimi kanye nemasiko kanye nekumisa lubandlululo, bulilli, ichauvinism kanye ne genocide. Yebo siyabekela ngekuhlonipha intfo lekufuna siyente lelapho ingucuko imisa kutsi – kitsi sihloniphe lendlela yekutsi kulelive lesilimunyile kanyekanye litfolwe njengalinye letindzawo tekutalelwa kwebuntfu lona.
Lana ngalolulwimi lwelimuva letfu landvulo, sikhuluma kunsha yamanje nalabo labasolo baseta ngebumcoka bebuntfu kanye nekuhlangana. Sitsi etinhlitiyweni taloyo ngamunye kuhlala intfo lebalulekile ngekhatsi, buntfu lobubalulekle lobugcwalisa ngamunye, ngabanye bantfu, kuhlangana nalomunye. Lesisifiso kanye nekwati kwetento kusenta sibe ngulelesingibo phindze kusitjela kutsi sikuphi njengebantfu base Ningizimu Afrika lapho sifuna kuya khona.
Lesakhiwo sitfwelwe kuletitfombe talelicandza, sikhombisa lokwakheka kwemphilo. Ngabe lena yindlela lephambili yekunyakata lekumele isitsatse siye ku Afrika ya Ndvulo kanye nekuncoba kwema Afrika. Ngiyanicela nonkhe ninelenihlangene lana namuhla kutsi nitsatse lo Mkhonto weSive njengentfo yenu, ubengewenu njengentfo leniyitayele, kumelela sive lesiphumelelako lesifuna tinkinga letime ngaphambili futsi lesinelitsemba ngesisindvo kwentela kwengca bulukhuni.
Njengoba ifulegi yetfu indiza ngeligcabho, isenta sive futs sikhumbule ngemoya wekubona ngesive, ngako ngabe lo Mkhonto wekuvikela Sive, lobonisa lokwakhiwe lokuhle kwebantfu betfu ngeminyaka, kukhutsata kuhlangana kwetfu kanye nesive lesilukhuni kutsi sikhuphuke, sichakate ngekukhanya njengelilanga" - Thabo MbekiTranslated by Phindile Malotana


text:
Indzima
Idizayini
Luphawu
Inchubo yekudizayina
Kusekela iBatho Pele
Indzima yeSiphandla saVelonkhe
Siphandla saVelonkhe, nobe luphawu lwembuso, luphawu lolubonakalako lolukhulu lweMbuso.
Siphandla saVelonkhe siphindze yincenye lengumnyombo yeSitembu Esikhulu, letsatfwa njengeluphawu lolukhulu lweMbuso. Yonkhe imiculu leneluphawu lwe- Sitembu Esikhulu iniketwa inhlonipho lenkhulu, njengobe loku kusho kutsi yemukelwe nguMengameli waseNingizimu Afrika.
Siphandla saVelonkhe samiswa ngeLusuku lweNkhululeko, 27 Apreli 2000. Lengucuko ikhombisa inhloso yaHulumende yekubonisa ingucuko yentsandvo yelinyenti eNingizimu Afrika kanye nemcondvo lomusha wekutsandza live letfu
Idizayini yeSiphandla
Siphandla (Luphawumbuso) luluchungechunge lwetitsako letihlelenjiswe ngetiyingi temumo welicandza letehlukene letibekwe lenye ngetulu kwalenye.
Umomo losalicandza longaphasi umele tintfo tesicalo
Intfo yekucala yi-motto, lesesiyingini lesincane lesiluhlata. Lokucedzelela lesiyingi timphondvo tendlovu letimbili letibekwe ngekulandzelana letibuke etulu. Ngekhatsi kwemumo losalicandza lowentiwe nguletimphondvo tendlovu tindlebe letimbili takolweni, lokubetse kwenta sitfombe seluphawu lwegolide lobekiwe.
Umumo weluphawu wenta ufananiswa nesigubhu, futsi ucukatse imifanekiso yebantfu lababili labentiwe ngemdvwebo wematje wemaKhoyisani. Lemifanekiso ibekwe yabukana ngekubingelelana nangelubumbano.
Ngetulu kweluphawu sikhali kanye nesigila (knobkierie), lokunjanyiswe ngemtsamo munye. Letintfo tibekwe ngekutsandzana kute tibuke loluphawu bese seticedzelela umumo losalicandza longaphasi wesicalo.
Umumo losalicandza wekunyuka
Madvute ngetulu kwemumo losalicandza wesicalo, ngumkhatsi lobonakalako weSiphandla, iphrothiya. Emacembe ephrothiya abekwe ngephethini lengucalantsatfu lesuselwa kumisebenti yetandla yase-Afrika.
Lentinginono ingetulu kwephrothiya kantsi lembali yenta sifuba senyoni. Lentinginono (secretary bird) ime ngetimphiko tayo tiphakeme ngemumo webukhosi futsi lophakeme. Tisiba tenhloko letehlukile tentinginono tenta inhloko lecinile futsi lehlahlambile.
Lilanga leliphumako ngetulu kwehorayizoni libekwe phakatsi kwetimphiko letimbili tetinginono futsi licedzelela umumo losalicandza wekunyuka.
Inhlanganisela yemimo lesalicandza lengetulu nalengaphasi ihlangana yente umsele longapheli longakancanyulwa, kanye nekuvisisana lokukhulu phakatsi kwetintfo letisisekelo letiholela kudizayini leyehlukile yonkhe indzawo futsi lenhle kakhulu. Nanobe kunjalo lugcina ngalokusebala, kusimama, sisndvo kanye nekusondzelana lokudzingwa Siphandla.
Umsebenti we Siphandla
Umumo losalicandza wesicalo
Sicubulo
Sicubulo - !ke e: /xarra //ke, lesibhalwe ngelulimi lwemaKhoisani lwebantfu bema/Xam, ngekwamampela lokusho kutsi: bantfu labehlukene bayahlangana. Sibuka umzamo wemuntfu ngamunye wekucinisa bunye emkhatsini kwemcabango nekwenta. Ngekwelizinga lelihlanganisele sibita nokumemetela sive kutsi sihlangane ngengcondvo lefanako yekuba lilunga nekutigcabha kwavelonkhe – Bunye eKwehlukaneni.
Pronunciation of !ke e: /xarra //ke:
Tindlebe takolweni
Esiyingini semumo welicandza lesentiwe ngematinyo – tiluphawu lekuvundza, kukhula nekutfutfuka kwelikhono, kondla bantfu, netekulima umhlaba.
Ematinyo endlovu
Luphawu lwekuhlakanipha, emandla, kwenta tintfo ngemkhawulo lofanele, nalokungenamkhawulo.
Lihawu
Simo selihawu legolide simise kwesigubhu. Linemisebenti lemibili: kukhombisa bungempela nekuvikela ngekwemoyan.
The human figures
Isuselwa etitfombeni telitje le-Linton, sibonelo lesidvume kakhulu emhlabeni seBuciko lobentiwe ematjeni eNingizimu Afrika (South African Rock Art), nyalo selakhelwe lakhonjiswa eMyuziyemu yeNingizimu Afrika (South African Museum) eCape Town. EmaKhoisani (Batfwa), bahlali labadzala labatiwako emhlabeni wetfu, bafakazela buntfu betfu lobufanako nelifa letfu njengebantfu beNingizimu Afrika. Lemitimba ivetwe njengesimo sekubingelela, lesikhombisa bunye. Loku kuphindze kumele kucala kwekugucuka kwemuntfu ngamunye ngemcondvo lomkhulu wekuba lilunga lesive futsi nekubonisa Buntfu betfu sihlangene.
Sikhali nesagila
Timphawu letimbili tekuvikela neligunya – tiphindze timele tinyawo letinemandla tentinginono. Lesikhali nesagila kulele phansi, lokukhombisa kutfhula.
Umumo losalicandza wekunyuka
Imbhali yeProthiya
Siphandla sebuhle bemhlaba wetfu nekuhlobisa emandla etfu njengesive lesisebentela iMvuselelo ye-Afrika – kukhombisa inhlanganisela lephelele yemibutfo lekhula emhlabeni, leyondliwe kusuka ngetulu. Imibala legcame kakhulu e-Afrika iniketwe iphrothiya – loluhlata, loyigolide, lobovu nalomnyama.
Intinginono
Leboniswe indiza – ngumphumela wemvelo wekukhula kanye nelitubane. Inyoni lenemandla tinyawo tayo – letivetwe njengesikhali nesagila - tiyisebentela kahle ekutingeleni kwayo tinyoka lokukhombisa kuvikeleka kwesive etitseni taso. Sitfunywa semazulu kantsi senta umsebenti waso wemusa emhlabeni, kuloku iluphawu lwebukhosi lobungcwele. Letimphiko tayo letiphakeme tisiphandla sekwenyuka kwesive sakitsi, kantsi ngaso sona leso sikhatsi tisiniketa kuvikela kwayo.
Lilanga leliphumako
Siphandla senkhatimulo nebukhathikhathi. Lifanekisa setsembiso sekutalwa kabusha, tigaba letikhutsele tenkhatimulo nekugcama, lwati, kuncuma lokuhle nemandla ekutimisela. Liluphawu lwemtfombo wemphilo, lwekukhanya nekuba munye lokuphelele kweBuntfu.
Sakhiwo lesiphelele seSiphandla sihlanganisa tiyingi temumo welicandza tangaphansi nangetulu njengeluphawu lwalokungenamkhawulo. Indlela lehlanganisa umphetfo wangaphasi wembhalo lobutsiwe, kwengca imigca yematinyo, ngelukhalo ngenhla lapho lilanga liphuma khona etulu, kwakha umumo welicandza lemkhatsi lapho intinginono iphakama khona. Ngekwemcondvo wekubonisa loku kutalwa kabusha ngekwemoya nesive sakitsi lesikhulu nalesilichawe.
Incubo yokwenta leSiphandla
Litiko leteBuciko, eMasiko, iSayensi neTheknoloji licele imibono ngeSiphandla lesisha esiveni. Ngekulandzela lemibono letfoliwe, kanye neligalelo lelisuka kuKhabhinethi, kuye kwabhalwa inchazelo. Luphiko lweteKuchumana neLwati lwaHulumende (GCIS) lube selutsintsa i-Design South Africa – umtimba lohlanganisele lomele tingosi tebadvwebi eveni lonkhe – kuniketa inchazelo kubadvwebi labalishumi labasetulu. Badvwebi labatsatfu bakhetfwa kutsi baletse luhlaka lwabo kuKhabhinethi. Umdvwebo waMnu Iaan Bekker wakhetfwa kutsi ube Siphandla seMbuso lesisha. UMnu. Bekker ungumcondzisi weLicembu leFCB futsi uye wadvweba madizayini lemanyenti etinhlangano tembuso neyetikhungo tangasese tebamabhizinisi.
Luphawumbuso lolusha lungetela i-Batho Pele
I-Batho Pelesisho seSisutfu lesisho kutsi "Bantfu Kucala", kubophelela basebente bahulumente kutsi basebentele bonkhe bantfu beNingizimu Afrika. Emagugu netinchubomgomo teBatho Pele tesekela Luphawumbuso lwelive. Ngamhlaka-1 Okthoba 1997, basebenti bahulumende bacale umkhankaso weBatho Pele lohlose kutfutfukiswa kwemisebenti yahulumende yetinsita esiveni.
I-Batho Pele kutibophelela kumagugu nakutinchubomgomo:
- Kubonisana nebantfu ngaso sonkhe sikhatsi ngelizinga lemsebenti loniketwako
- Kubeka imigomo yemazinga emsebenti kukhombisa lizinga lemisebenti lengalindzeleka
- Kukhulisa kufinyeleleka kwemisebenti yetinsita ikakhulukati kulabo bebancishwe matfuba ngesikhatsi lesendlule
- Kucinisekisa emazinga lasetulu esizotsa ngekulandzela emazinga lamisiwe ngekuphatsa emakhasimende
- Kuniketa lwati lolunyenti nalolungcono ngetinsita kwentela kutsi emakhasimende abe nelwati lolufanelekile
- Kukhulisa lizinga lekusebenta ngendlela leselubala ngekutsi tinsita tiniketwa njani
- Kulungisa lapho kwehlulekwa khona kanye nemaphutsa kwentela kutsi tinkhinga tisonjululwe nobe tisetjentwe ngemphumelelo
- Kwenta msebenzi ngendlela lebonelela timali tebantfu kwentela kutsi emakhasimende abone kutsi intsela yawo isetjentiswa ngalokunemphumelelo nangalokufanelekile.
I-Batho Pele(Bantfu Kucala) imayelana nekunciphisa tinhlelo leticitsako naletibitako tangekhatsi letingakahlelelwa kubeka tidzingo tebantfu kucala. Kumayelana nekucinisekisa kwekutsi kuhlelwa kwetetimali kwemiSebenti yaHulumende imacondzana netidzingo kanye netimfuno tebantfu.
Kwentiwa ncono lokunyenti loku sive lesingatsandza kukubona akubiti lutfu, njengaloku: kumoyitela, kuphatsa emakhasimende ngenhlonipho, kwetsembeka uma ngabe kuniketwa umniningwane kanye nekuconisa uma tintfo tingahambi kahle. Leti akusito tintfo letidzingo imitfombolusito lengetiwe – yindlela nje yekutsi kube nemazinga lahlukene ekutiphatsa.
Kwenta ncono kuphakelwa kwetinsita kumayelana nekuhlelwa kabusha kuto tonkhe lesitentako kumigomo “yekusebentela emakhasimende”. Kuphumelelisa iBatho Pele akusiyo intfo leyentiwa kanye kuphela. Yinchubo lechubekako, lendze, letawuba khona iminyaka leminyenti, letfola umfutfo ngaso sonkhe sikhatsi.
Sidzinga kusebenta ngekubambisana, njengaHulumende nemphakatsi, kuze sente tinchubomgomo te-Batho Pele tibe liciniso esiveni lesisemsebentini wekuletsa imphilo lencono. (Inkhulumo yaMengameli Thabo Mbeki ekumisweni kweSiphandla, eKwaggafontein, Bloemfontein, ngamhlaka 27 Apreli 2000).
Compiled by: Government Communication and Information System (GCIS), April 2000


text:
Nelson Mandela
Nelson Mandela watalelwa endzaweni yaseMvezo ekoloni lesibitwa ngempumalanga koloni nyalo mhla tilishumi nesiphohlongo enyangeni yaJulayi nga 1918 atalwa nguMphakanyiswa Mandela lobekayinkhosi ebaTsenjini amtala kuNosekeni wakaMpemvu lobekangummfati wesitsatfu wakhe.Libito letsiwa lona ekutalweni kwakhe nguRholihlahla nobe "Dvonsalihlahla" ngesiswati lokusho umuntfu lonelichweba.njengoba uyise wakhe Mandela abeyinkhosi eMvezo bantfu bebaletsa tinkhinga tabo kuye,yena abese uyatijuba ngelisiko lesintfu.loko-ke kwabanga lenkhulu inkhinga ngobe watsi asagwebile lelinye licala lamudla lelimudlako. Lona lelimdlile wagijimela ebelumbini labafuna kutsi Mphakanyiswa abuyisele tinkhomo tenhlawulo talomuntfu, kepha yena wangavumi. Loko kwamenta walahlekelwa sikhundla sakhe sebukhosi wasuswa naseMvezo wayiswa eCunu(Qunu). ECunu ngulapho afika angena khona esikolweni,lana esikolweni Thishela wakhe wase umetsa kutsi nguNelson.[1]
Kukhula[hlela | edit source]
Kwatsi Mandela naseneminyaka leyimfica babe wakhe washona adliwa sifo sesifuba ngebuDzeshi iTubercolosis.Mandela kwafuneka kutsi esuke eCunu aye ebukhosini bemaChosa kute atofundza kabanti ngemasiko emachosa ngobe bekungguye lobekufanele atstse sikhundlaseyise eqoqweni lenkhos. lapho wafika wangena sikolwa seWeseli. njengelisiko lemaChosa nakaneminyaka lelishumi nesitfupha waya engomeni wasoka.wabuye wachubeka nesikolwa waya esikolweni iClarkeburry boarding school lapho aphotfula khona wase wendlulela eKolishi lemaWeseli eFort Beaufort lapho acala khona kudlala sibhakela kanye nekugijima.
ekuphotfuleni kwakhe waya kuyofundza eFort Hare enta iBachelor of Arts.kuleNyuvesi wahlangana naOliver Tambo lowaba ngumngani lomkhulu wakhe.lomunye latayelana naye kakhulu nguKaizer Mathanzima lobengumntfwanenkhosi ebukhosini bebaTsembu.Ekupheleni kwemnyaka wakhe wekucala,Mandela wajoyina bafundzi labebakhalata ngendlela bandlancane webafundzi lakhetfwe ngayo.loko kwenta baphatsi bamcoshe esikolweni batsi angabuyi adzimate avumelane nalolukhetfo.
Emva kwekucoshwa kwakhe esikolweni Mandela weva tindzaba tekutsi yena naJustice umnakabo uyise labebangephasi kwelihlo lakhe Jongintaba sewubatfolele bafati.bobabili abajabulanga ngaloku bebakutekelwa ngobe phela bona bebangafani nebantfu bakadzeni ngobe bese batfole umtselela wemasiko aseNshonalanga,babona kuncono babalekele eJozi.batsi nabafika ejozi lomunye babe lowati uyise wabatamela imisebenti ,Mandela waba nguMantjingelane egedeni lasemayini kepha kwatsi nakutfolakala kutsi babalekile ekhaya bacoshwa.Mandela watfola umsebenti weBuBhalane ebamelini khona ejozi ngelusito lwaWalter sisulu.ngesikhatsi asebenta Mandela waphotfula tifundvo takhe langaticedzanga eFort Hare wase wenta tifundvo temtsetfo eNyuvesi yase-Witwatersrand.
Kucala kwepolotiki[hlela | edit source]
Ngemnyaka wa-1942 Mandela wajoyina khongolose ngesikhatsi asolo afundza.emva kwekujoyina kwakhe lenhlangano waba lilungu lelikhutsele layo ,waba sembili futsi nakusukunyiswa luphiko lwayo lensha i-ANC Youth League nga-1944.nga-1952 khongolose wahlela lesikhulu siteleka eJozi lesasekelwa tinkhulungwane tebantfu labamnyama labebangahambisani nembuso welucindzetelo.nga-1955 Mandela kanye netigagayi letinyenti baboshwa babekwa emacala ekulinga kuvukela umbuso.kepha umbuso awumange uphumelele lokwenta kutsi lamacala esulwe.
UMkhonto weSizwe[hlela | edit source]
Mandela nalabanye labamalungu akhongolose bebacabanga kwekutsi akusiti kukhulumisana nemuntfu lophendvula ngesibhamu,kungcono nabo batsatse tikhali balwe.kepha Luthuli abengahambisani nalombono njengoba yena abelikholwa lekucina.Ngemitamo yabo boMandela naboSisulu Luthuli wagcina avumile kutsatsa tikhali kepha nabametsembisa kwekutsi ngete kwafa bantfu labamsulwa.Nga-1961 kwasungulwa umkhonto weSizwe luphiko lwemphi kuKhongolose,Mandela waba ngumholi walo.inhloso yawo uMkhonto weSizwe kwabe kukuphakela emandla embuso ngekubhomisa takhiwo tawo njengemaPosi,tinkantolo,ema-Ofisi netintsambo letisa Gesi emadolobheni.nangabe loko kwehluleka bekutawuvukelwa umbuso.[2]
Emva kwekusungulwa kwalombutfo emaphoyisa amfuna ngala nangala Mandela,kwafuneka aphile ngekubhaca.ngawo umnyaka wa-1961 Mandela wafohla waya e-Aijeriya (Algeria) lapho afundza khona ngebusotja kepha watsi ekubuyeni kwakhe nga-1962 waboshwa ngemacala ekuphuma eNingizimu Afrikha ngalokungekho emtsetfweni wagwetjwa iminyaka lesihlanu ejele.[3][4]
Kufa[hlela | edit source]
Nelson Mandela ushone mhlaka 5 December 2013 emuva kwekugula sikhashane.
Tinkomba[hlela | edit source]
- ↑ http://www.nelsonmandela.org/content/page/biography
- ↑ http://www.news24.com/Travel/South-Africa/Nelson-Mandela-Bay-opens-new-digital-gateway-20140509
- ↑ http://www.ndtv.com/article/world/un-general-assembly-establishes-prize-in-honour-of-nelson-mandela-537636
- ↑ http://www.fastcodesign.com/3031472/wear-this-fence-from-the-prison-that-held-nelson-mandela


text:
331
Manase abeneminyaka leli-12 budzala, nakabekwa kuba yinkhosi. Wabusela eJerusalema iminyaka lengema-55. 2Manase wenta lokubi emehlweni aSimakadze, alandzela leto tintfo letatisinengiso letatentiwa nguleto tive Simakadze latidvungulula ngesikhatsi nakufika sive sema-Israyeli. 3
Wavusa kabusha tindzawo letiphakeme tekukhontela tithico, letatibhidlitwe nguyise Hezekiya, waphindze wakha emalati aBhali, wamisa netinsika ta-Ashera. Wakhotsama wakhonta tonkhe tinkhanyeti tesibhakabhaka. 4
2 Sam. 7:10,13
1 Khos. 8:29
9:3
2 Khr. 7:12
Wakha emalati ekhatsi ethempelini laSimakadze, Simakadze labekhulume ngalo watsi: “Libito lami ngiyakulibeka eJerusalema phakadze naphakadze.” 5Kuto totimbili tibuya telithempeli laSimakadze wakha emalati ekukhonta tinkhanyeti. 6Wanikela ngemadvodzana akhe kutsi ashiswe emlilweni“kutsi ashiswe emlilweni” nome “wenta kutsi emadvodzana akhe engciswe emlilweni” eSigodzini sakaBheni Hinomu, wangenela bungoma, nemilingo, nebutsakatsi, watihlanganisa nalabanemadloti nalabaphengulako. Wenta lokubi kakhulu emehlweni aSimakadze, wamtfukutselisa.
7
Watsatsa lesithico labesasibatile wasingenisa ethempelini laNkulunkulu, lelo Nkulunkulu labekhulume ngalo kuDavide nakuSolomoni, umsa wakhe, watsi: “Kulelithempeli naseJerusalema lengiyikhetse emkhatsini wato tonkhe tive tema-Israyeli ngitawubeka Libito lami kuyo phakadze naphakadze. 8Ngingeke ngiphindze ngente tinyawo tema-Israyeli tibe solomane tizulazula tisuka kulelive lengalipha bokhokho bawo, kuphela nje nangabe bangacaphela kutsi bente konkhe loko lengabayala ngako mayelana nayo yonkhe imitsetfo, netimiso, neteluleko lengabanika tona ngaMosi.” 9Kodvwa Manase wabedukisa bantfu bakaJuda nebaseJerusalema, ngako benta lokubi kakhulu kwendlula letive letabhujiswa nguSimakadze, ngesikhatsi nakufika ema-Israyeli.
10
Simakadze wakhuluma kuManase nakubantfu bakhe, kodvwa abazange bamnake. 11
2 Khos. 19:28
Hez. 19:4
Ngako Simakadze wehlisela etikwabo libutfo letindvuna temphi tenkhosi yase-Asiriya, tefika tatfumba Manase, tamfaka lihhuka lapha ekhaleni, tambopha ngetinketane telitfusi, tahamba naye tammikisa eBhabhulona. 12Manase wafunisisa Simakadze asasekuhluphekeni, wafuna lusito lwaSimakadze Nkulunkulu wakhe, watitfoba kakhulu embikwaNkulunkulu waboyisemkhulu. 13Watsi nakathandaza kuye, Simakadze watsintseka ngalokuncusa kwakhe, wakulalela kutincengela kwakhe, wase umbuyisela emuva eJerusalema nasembusweni wakhe. Kusukela lapho-ke Manase wati kutsi Simakadze nguNkulunkulu.
14Emvakwaloko Manase wakha kabusha lubondza lwangaphandle kweliDolobha laDavide, ngasenshonalanga nesiyalu saseGihoni esigodzini, kuze kuyewuma ekungeneni kweLisango Lenhlanti, lutungeleta intsaba i-Ofeli, walwenta lwaphakama kakhulu. Wemisa tindvuna temabutfo emphi kuwo onkhe emadolobha latinqaba akaJuda.
15Watisusa tonkhe tithico tebetive, wesusa nalesitfombe labesibeke ethempelini laSimakadze, kanye nawo onkhe lamalati labesawakhe entsabeni yelithempeli naseJerusalema; konkhe wakulahlela ngaphandle kwelidolobha. 16Wabe sewubuyisela lilati laSimakadze, wenta nemhlatjelo webudlelwane“webudlelwane” nome “wekuthula” nemnikelo wekubonga etikwalo, watjela sonkhe sive sakaJuda kutsi asikhonte Simakadze, Nkulunkulu wema-Israyeli. 17
Noko bantfu bona bachubeka kwenta imihlatjelo etindzaweni letiphakeme lababekhonta kuto tithico, kodvwa babeyentela Simakadze, Nkulunkulu wabo, yena yedvwa.
18
Leminye imininingwane ngekubusa kwaManase, lokufaka ekhatsi umthandazo wakhe lawenta kuNkulunkulu, nemavi lakhulunywa kuye ngumboniswa egameni laSimakadze, Nkulunkulu wema-Israyeli, kubhaliwe encwadzini yemilandvo yemakhosi aka-Israyeli.“aka-Israyeli” lokusho kutsi akaJuda njengobe kuvamisile ku-2 Tikhronike” 19Umthandazo wakhe, nekutsi Nkulunkulu watsintseka kanjani ngekutincengela kwakhe, kanye nato tonkhe tono takhe, nekungetsembeki kwakhe, netindzawo letiphakeme tekukhontela tithico, lapho bekakhe khona titfombe letikhontwako, wagcumeka netinsika ta-Ashera netithico, ngalesikhatsi asengakatitfobi, konkhe loko kubhaliwe etincwadzini tebaboniswa.“tebaboniswa” letinye tincwadzi tekucala titsi “taHozayi” 20Manase wase uyakhotsama, wafihlwa esigodlweni sakhe. Amoni, umsa wakhe, wase uba yinkhosi esikhundleni sakhe.
21
Amoni abeneminyaka lengema-22 budzala, nakabekwa kuba yinkhosi. Wabusela eJerusalema iminyaka lemibili. 22Wenta lokubi emehlweni aSimakadze, walingisa uyise Manase. Amoni wakhonta, wenta imihlatjelo kuto tonkhe tithico letatibatwe nguyise Manase. 23Kodvwa yena akazange afute uyise Manase, ngobe akazange aphendvuke, atitfobe embikwaSimakadze, Amoni wachubeka wadlanga ngebubi bakhe.
24Tiphatsimandla ta-Amoni tamakhela luzungu, tamenta silo sengubo, tambulalela endlunkhulu yakhe. 25Kodvwa sonkhe sive salelo live sababulala bonkhe labo lababente luzungu lwekubulala Amoni, inkhosi; sabeka Josaya, umsa wakhe, kutsi abe yinkhosi esikhundleni sakhe.


text:
201Simakadze wakhuluma kuMosi watsi: 2
“Khuluma esiveni sema-Israyeli utsi: ‘Wonkhe um-Israyeli nome wetive lohlala nani lonikela ngemntfwana wakhe akhonte Moloki, kufanele abulawe. Sive sonkhe siyawumbulala ngekumgcoba ngematje. 3Buso bami ngiyawubufulatselisa kulowo muntfu ngimncume esiveni sakubo, ngobe phela ngekunikela ngebantfwabakhe kuMoloki ungcolise indlu yami lengcwele, wahlambalata libito lami lelingcwele. 4Nangabe sive sivala emehlo aso singabuki ngesikhatsi lomuntfu anikela ngemntfwanakhe kuMoloki, sehluleke nekumbulala, 5ngiyawubufulatselisa buso bami kulowo muntfu kanye nasemndenini wakhe kanye nakulabo labamlandzelako ngekugwadla nekuphinga kwakhe naMoloki, angihlubuka.
6
Dut. 18:10
“ ‘Ngiyawubufulatselisa buso bami kulowo muntfu locela lusito kulabaphansi agwadle nabo ngekubalandzela; yebo, lowo muntfu ngiyawumncuma esiveni sakubo. 7
19:2
1 Phet. 1:16
Tigcineni nibe ngcwele, ngobe mine nginguSimakadze, Nkulunkulu wenu. 8Gcinani imitsetfo yami, niyilandzele, ngobe ngimi loningcwelisako.
9
Dut. 27:16
Mat. 15:4
Mak. 7:10
“ ‘Umuntfu localekisa uyise nome unina, kufanele abulawe, ngobe sewucalekise uyise nome unina; ingati yakhe iyawubasetikwakhe.
10
Lev. 18:20
Dut. 5:18
Mat. 5:27
Joh. 8:4
“ ‘Nangabe indvodza iphinga nemfati walenye indvodza, nome yamakhelwane wayo, bobabili, lesiphingi nalesiphingikati, kufanele babulawe. 11
Dut. 22:30
27:20
Nangabe indvodza ilala nemkayise, seyimhlazisile uyise. Bobabili, lendvodza nalomfati, kufanele babulawe; ingati yabo iyawubasetikwabo. 12
Nangabe indvodza ilala namalokatana wayo, bobabili kufanele babulawe. Loku labakwentile kuphambene nemvelo; ingati yabo iyawubasetikwabo. 13
Lev. 18:22
Nangabe indvodza ilala nendvodza njengobe yenta nayilele nalomsikati, bobabili bente intfo lesinengiso. Kufanele babulawe, ingati yabo iyawubasetikwabo. 14
Dut. 27:23
Nangabe indvodza ishada nendvodzakati kanye nenina walendvodzakati, loko kubi. Lendvodza kanye nabo kufanele bashiswe ngemlilo, khona kungetikuba khona lokusinengiso emkhatsini wenu. 15
Lev. 18:23
Dut. 27:21
Nangabe indvodza ilala nesilwane, kufanele ibulawe, nalesilwane sibulawe. 16Nangabe lomsikati etama kulala nesilwane, bulalani lomsikati kanye nalesilwane. Kufanele babulawe; ingati yabo iyawubasetikwabo.
17
Dut. 27:22
“ ‘Nangabe indvodza ishada nadzadzewabo, ngeyise nome ngenina, balalane, loko kulihlazo. Kufanele bancunywe emehlweni ebantfu bakubo. Seyihlazise dzadzewabo, ngako iyawuba nelicala laloko. 18
Nangabe indvodza ilala nalomsikati asesesikhatsini, lendvodza seyembule kopha kwalona lomsikati, kantsi-ke vele naye sewukugwabulile loko kopha kwakhe. Bobabili kufanele bancunywe esiveni sakubo.
19
“ ‘Ungalali nadzadzewabonyoko nome dzadzewaboyihlo, ngobe loko kungahlazisa sihlobo sakho sengati; nobabili niyawuba nelicala. 20Nangabe indvodza ilala nadzadzewaboyise, seyihlazise umkhwenyewabo. Bayawuba nelicala, bafe bangenamntfwana. 21
Nangabe indvodza ishada nemkamnakabo umnakabo asaphila, leso sento sekungcola, ihlazise umnakabo. Bangeke bamtfole umntfwana.
22
“ ‘Gcinani yonkhe imitsetfo yami niyilandzele, khona lelive lapho nginimikisa khona kutsi niyewuhlala kulo lingeke linihlante. 23Ningacali nente lawo masiko aleto tive lengitatikhipha nisengakangeni. Tingicunulile ngalawo masiko ato. 24Kodvwa nine nganetsembisa kutsi lelo live labo, leligcwele lubisi neluju lwetinyosi liyawuba lenu, ngiyakunipha lona libe lifa lenu. NginguSimakadze, Nkulunkulu wenu, lonehlukise kuletinye tive. 25
Dut. 14:3
Ngako-ke kufanele niwente umehluko emkhatsini wetilwane letihlantekile naletingcolile ngekwemtsetfo, nasemkhatsini wetinyoni letihlantekile naletingcolile ngekwemtsetfo. Ningatingcolisi nome ngangusiphi silwane nome yinyoni nome ngayini lehamba emhlabatsini, leto lenginehlukanisele tona kutsi tingcolile kini. 26
Kufanele nibe ngcwele kimi,“nibe ngcwele kimi” nome “nibe ngulabangcwele bami” ngobe mine, Simakadze, ngingcwele, ngitehlukanisele nine emkhatsini wetive tonkhe kutsi nibe sive sami.
27
“ ‘Indvodza nome lomsikati losangoma nome longumtsakatsi nibombulala. Labo nibobagcoba ngematje baze bafe; ingati yabo iyawubasetikwabo.’ ”


text:
Umkhonto we Sive weTifundza
Umkhonto we Sive uchazwa ngekutsi, ku Heraldry Act No. 18 wa 1962 wase Ningizimu Africa, njengentfo noma inombolo lekhonjiswa ngulokukumele lokukhonjwa ngemibala ehawini ngekuvumelana nemihambo kanye nemigomo ye Heraldry, nge noma ngaphandle kwemchele, sigcoko lesicinile, ingcongwane, sigadla lesivala lokunye, basekeli, sisho noma lokunye kwekuhlobisa.
Indzima yalo Mkhonto we Sive
Ngayinye yaletifundza tase Ningizimu Afrika tine Mkhonto we Sive wato lomelele leso naleso sigodzi futsi usigcizelelo lesatiwako saleso sifundza. Umkhonto we Sive we Sifundza nguyona intfo lephakeme lebonakalako ye Sifundza. Imvumo lengiyo iyaniketwa kulowo nalowo mbhalo ngendlela yekuvumelana Lokukhulu kuwo.
iSouthAfrica.co.za inika inchazelo yeMkhonto we Sive wangasinye sifundza kanye nekusho kabanti ngekutsi ngamunye umeleni, kutotonkhe letilwimi letilishumi nakunye tase Ningizimu Afrika.
Kusetjentiswa kwe Mkhonto we Sive
Kute emalayini langadvwetjwa kulo Mkhonto we Sive, noma lushintjo kulamalayini lacinile.
Lo Mkhonto we Sive ungeke sowugegeletiswe, ugwenjiswe noma uguculwe.
Lo Mkhonto we Sive ungeke sowecele noma ungetwe ngaletinye tintfo.
Lokubekwa etulu kwe Mkhonto we Sive kumele ngasosonkhe sikhatsi kuboniswe kuchakata kakhulu.
Translated by Phindile Malotana
Umkhonto weSive lomusha we Sifundza sase Eastern Cape wetfulwa ngenyanga yeNdlovu natimashumi lamabili nesihlanu, ngemnyaka wa 1996....more
Lelihawu linelibala lelilluhlata, lomtfubi naloluhlata sasibhakabhaka. Lelibala leliluhlata limele indzawolenetjani, lesibhakabhaka lesiluhlata sasibhakabhaka bese lelibala lelimtfubi lelitje lesihlaba lekwakhiwa kwe Free State. Emkhatsini/enkhabeni yekum...more
Lokukhonjiswako kulelihawu libala leliligolide lelipiki lelichaza kucala kwekugutjwa kweligolide kulesifundza phindze kuhlanganise kuleligama lalesifundza....more
Ngesikhatsi selukhetfo lweminyaka lalishumi, iKwaZulu-Nataku yasebentisa lomkhonto eNatali na KwaZuulu, wawubekwe mahlangotsi womabili....more
Lelihawu linemabala lamtfubi lagegetelwe ngulokumahlahlana ngetulu kanye nalokuyindingilizi leluhlata lesihlahla ngekhatsi. Lolokusetulu ngasekugcineni kwalelihawu kuluhlata....more
Umkhonto we Sive wase Mpumalanga unesisekelo lesiluhlata nesi lesibhalwe nge Latin – OMNIA LABOR VINCIT – ngulokubhalwe kuwo, lekuchaza kutsi, "Umsebenti uncoba konkhe". Ngetulu kwalesisekelo lihawu lelikhombisa imbali yase Barberton....more
Lona uMkhonto we Sive ngiwo kuphela kunatotonkhe leletinye tifundza tala Ningizimu Afrika lowakheke ngesitayela kulemibala nangendlela leyakha ifulegi yesive, lokwafika kwaba yintfo lesetjentiswako ngelisuku lwemashumi lamabili nesikhombisa ngemnyaka wa 1...more
Sa lla !aĩsi ‘uĩsi – “Siyahamba Mphilo Lenhle” sisho sase Northern Cape, lesichazeka kusuka kululwimi lwe San. Lesisisho sibhaleke esisekelweni se Mkhonto we Sive wase Northern Cape, lebawutfola natimashumi lamabili nesihlanu kunyanga yeNgci ngemnyaka wa...more
Lon Mkhonto weSive wakhiwa ngu Fred Brownell, ngemuva kwelucwalingo lalwenta ngebunono kanye nekuchumana nalabamele wonkhe emaphati epolitiki lebekamelelwe kulephalamende yesifundza....more


text:
201
Isa. 38:1
Kulawo malanga Hezekiya wagula wabangwa netibi. Umphrofethi, Isaya, umsa wa-Amose, waya kuye, wafike watsi: “Naku lokushiwo nguSimakadze, utsi: Sale ulungisa kahle tonkhe tintfo tasemndenini wakakho, ngobe sewutakufa, ngeke usindze.”
2Hezekiya wagucuka wabheka ngaselubondzeni, wathandaza kuSimakadze watsi: 3“Awu, Simakadze, khumbula kutsi bengihamba ngekwetsembeka lokunjani embikwakho, nekutsi bengitinikele kangakanani embikwakho, ngayo yonkhe inhlitiyo yami, ngenta lokuhle emehlweni akho.” Hezekiya wakhala kabuhlungu.
4Kwatsi nje Isaya asengakaphumi nasemabaleni, livi laSimakadze lefika kuye, latsi: 5“Ncandzeka uyewutjela Hezekiya, umholi wesive sami, utsi: ‘Naku lokushiwo nguSimakadze, Nkulunkulu weyihlomkhulu, Davide, utsi: Ngiwuvile umthandazo wakho, ngatibona netinyembeti takho; ngitakuphilisa. Ngelilanga lesitsatfu kusukela lamuhla utawukhuphukela ethempelini laSimakadze. 6
Ngitakwengetela iminyaka leli-15 ebudzeni bemphilo yakho. Ngitawukhulula wena kanye nalelidolobha esandleni senkhosi yase-Asiriya. Ngitalivikela lelidolobha ngenca yami nangenca yenceku yami Davide.’ ”
7Isaya wase utsi: “Futfumetani sitfobo semakhiwa.” Basilungisa, bamtfoba ngaso kulamatfumba, wase uyaphila.
8Hezekiya abebute ku-Isaya watsi: “Sitawuba yini sibonakaliso sekutsi Simakadze utangiphilisa, nekutsi ngitawukhuphukela ethempelini laSimakadze ngelilanga lesitsatfu kusukela nyalo?”
9Isaya waphendvula watsi: “Nasi sibonakaliso saSimakadze kuwe, sekutsi Simakadze utakwenta loko lakwetsembisile: Sitfunti sitawuya embili tinyatselo letilishumi yini nome sitawuya emuva tinyatselo letilishumi etitebhisini tesikhatsi?”Ngaleto tikhatsi bekwakhiwa titebhisi tematje letatikhombisa tikhatsi ngelitfunti
10Hezekiya watsi: “Kuyintfo lelula kutsi sitfunti siye embili tinyatselo letilishumi. Lokungenani sitfunti singamane sibuyele emuva tinyatselo letilishumi kuleto titebhisi.”Ngaleto tikhatsi bekwakhiwa titebhisi tematje letatikhombisa tikhatsi ngelitfunti
11Umphrofethi Isaya wabita Simakadze, Simakadze wase ubuyisela sitfunti emuva tinyatselo letilishumi lesase sitehlile etitebhisini tetikhatsi letatakhiwe ngu-Ahazi.
12
Ngaleso sikhatsi Merodaki Baladani, umsa waBaladani, inkhosi yaseBhabhulona, watfumelela Hezekiya tincwadzi nesipho, njengobe abebikelwe ngekugula kwaHezekiya. 13Hezekiya watemukela ngekujabula letitfunywa, watikhombisa konkhe lokwakusetindlini takhe tengcebo, lekwakuyisiliva, negolide, netinongo tekudla, nemafutsa lamahle, netikhali takhe tekulwa kanye nato tonkhe tintfo letatikhona endlini yakhe yengcebo: Kwakute lutfo esigodlweni sakhe nasembusweni wakhe wonkhe langazange Hezekiya atikhombise kona.
14Isaya, umphrofethi, wase uya kuHezekiya, inkhosi, wambuta watsi: “Atsiteni lamadvodza, kona abebuyaphi?”
Hezekiya waphendvula watsi: “Abebuya eveni lelikhashane kakhulu, eBhabhulona.”
15Lomphrofethi wabuta watsi: “Baboneni lapha esigodlweni sakho?” Hezekiya watsi: “Babone konkhe lapha esigodlweni sami. Kute nakunye engcebeni yami lengingakabakhombisi kona.”
16Isaya wase utsi kuHezekiya: “Vani livi laSimakadze: 17
‘Sikhatsi sitawufika ngempela, lapho konkhe lokusesigodlweni sakho, nako konkhe loko lokwalondvolotwa boyihlomkhulu kusukela kadzenidzeni kuze kube ngulamuhla, kutakwetfwalwa kuyiswe eBhabhulona. Kute nakunye lokuyawusala, kusho Simakadze. 18
Labanye betitukulwane takho, labayingati yakho nenyama yakho, lewuyawutalelwa bona, bayawutfunjwa bayekwentiwa batsenwa basesigodlweni senkhosi yaseBhabhulona.’ ”
19Hezekiya waphendvula watsi: “Lelivi laSimakadze lose ulikhulumile lilungile ngempela.” Hezekiya abecabanga kutsi loko kwakusho kutsi kusetakuba nekuthula kanye nekuvikeleka ngaso sonkhe sikhatsi sekuphila kwakhe.
20Leminye imininingwane ngekubusa kwaHezekiya, nako konkhe kuphumelela kwakhe, nekutsi walakha njani lichibi nemsele labeletsa ngawo emanti ekhatsi edolobheni, kubhaliwe encwadzini yemilandvo yemakhosi akaJuda. 21Hezekiya wase uyakhotsama. Manase, umsa wakhe, waba yinkhosi esikhundleni sakhe.


text:
91
20:1
Ingilosi yesihlanu yalishaya licilongo layo, ngabona inkhanyeti iwa ezulwini iwela emhlabeni, yanikwa sikhiya semgodzi longenamkhawulo. 2
Lenkhanyeti yawuvula lomgodzi longenamkhawulo, kwase kuphuma intfutfu leyayifanana nentfutfu yemlilo lomkhulu; lilanga nemoya kwaba mnyama ngenca yalentfutfu leyayiphuma kulomgodzi. 3
Kulentfutfu kwaphuma sikhonyane sehlela emhlabeni, sanikwa emandla lafanana nemandla abofecela bemhlaba. 4
Semb. 7:3
Satjelwa kutsi singaboni tjani bemhlaba, nome yini leluhlata lekhulako, nome sihlahla, intfo nje sicondzane ngco nebantfu labangenalo luphawu lwaNkulunkulu emabuntini abo. 5Savunyelwa kutsi sibatfose ngetinhlupho tinyanga letisihlanu, kodvwa singababulali. Lokuhlushwa kwabo kuyawuba njengebuhlungu bafecela, nakasutela umuntfu. 6
Jer. 8:3
Kulawo malanga bantfu bayawukufuna kufa, kodvwa bangete bakutfola; bayawufisa kutsi bafe, kodvwa kufa kuyakubabalekela.
7
Lesikhonyane sasibonakala sifanana nemahhashi lalungiselwe imphi; etinhloko taso kunalokwakufana nemichele yegolide, buso baso bufanana nebemuntfu. 8
Tinwele taso tatifanana netalabasikati, ematinyo aso afanana nematinyo emabhubesi. 9
Esifubeni sasinetivikelo tesifuba tensimbi, imisindvo yetimphiko taso yayifanana nemdvumo wetincola temphi letinyenti tidvonswa ngemahhashi, lagijimela ekulweni. 10Sasinemisila lefanana neyabofecela, inetindvonsi. Kulemisila yaso bekungulapho kunemandla aso ekuhlupha nekulimata bantfu tinyanga letisihlanu. 11Inkhosi yaso lesibusako bekuyingilosi yemgodzi longenamkhawulo. Libito layo ngesiHebheru ngu-Abadoni, ngesiGriki ngu-Apoliyoni.
12
11:14
Maye wekucala sewendlulile, kodvwa kusasele bomaye lababili.
13
Semb. 8:3
Ingilosi yesitfupha yase ishaya licilongo layo. Ngeva livi liphuma etimphondvweni letine telilati legolide lelisembikwaNkulunkulu, 14
likhuluma kulengilosi yesitfupha leyayinelicilongo litsi: “Tfukulula letingilosi letine letiboshwe emfuleni lomkhulu iYufrathe.” 15Ngako-ke letingilosi letine tatfukululwa. Tativele tilungiselwe li-awa, nelilanga, nenyanga, nemnyaka kutsi tibulale incenye yesitsatfu yabo bonkhe bantfu emhlabeni. 16Ngeva kutsi lamabutfo labegibele emahhashi abengahle abe tigidzi letingema-200. 17Embonweni wami lamahhashi ngawabona anje: Labagibeli babefake tivikelo tetifuba letatibovu njengemlilo, netesafire, netesibabule; tinhloko temahhashi tatinjengetinhloko temabhubesi, emilonyeni yawo kuphuma umlilo, nentfutfu, nesibabule. 18Incenye yesitsatfu yebantfu yafa ibulawa nguletinhlupheko letintsatfu: umlilo, nentfutfu, nesibabule, lokwakuphuma emilonyeni yawo. 19Ngobe emandla alamahhashi abesemilonyeni yawo nasemisileni yawo. Imisila yawo yayinetinhloko, ifanana netinyoka. Abelimata ngayo lemisila.
20
135:15-17
Dan. 5:4,23
1 Khor. 10:20
Semb. 16:9
Kepha bantfu lababesele bangete bafa kuletinhlupho, abazange baphendvuke emisebentini yetandla tabo. Kodvwa bachubeka bakhonta emadimoni netithico tegolide, netesiliva, netelitfusi, netelitje, netemitsi: tintfo letingaboni, naletingeva, naletingahambi. 21Abazange baphendvuke ekubulaleni kwabo, nasekutsakatseni kwabo, nasebugwadleni babo, nasebuphingini babo, nasekwebeni kwabo.


text:
Wonkhe umuntfu uneliphupho
Umfana watitfola emgwacweni nalabanye bantfwana lebahlala emgwacweni. Lena yindzaba lephatselene nemphilo lebeyingasiyinhle nekutsi yantjintja njani.
UMgcibelo lowawushisa kakhulu
Ngalelinye lilanga ntsambama kwakushisa, bantfwana labatsatfu bahamba bayodlala edvute nemfula. Nobe bebangakavunyelwa kuhlamba kodvwa bakhumula timphahla bangena emantini. Ngabe kwentekani ngetimphahla tabo?
Logwaja ngaphasi kwesihlahla
Kwatsi asatilalele logwaja ngaphasi kwesihlahla, kwawa lihhabhula etukwakhe. Ngasoleso sikhatsi logwaja weva livi limemeta, "Baleka logwaja baleka!"
Nozizwe nembulu
Nozizwe wayovakashela malume wakhe, make wakhe wamnika liloko lelihle lelihlotjiswe ngebuhlalu lobuhle, waligcoka wahamba. Endlelni leya kamalume wakhe, Nozizwe wahlangana nentfombatana leyamcela kutsi amboleke liloko lakhe kantsi yona yayigcoke emanikiniki. Ngalesikhatsi bantjintjisana timphahla, Nozizwe wabona umsila kulentfombatane, wabona kutsi iyimbulu.
Inkhosi Cebekhulu nendvodzakati yayo
Indzaba yelutsandvo mayelana nenkhosatana lenhlele yalandzela inhlitiyo yayo, kunekutsi yenta lokobekufiswe ngubabe wayo.
Ngesikhatsi semaholide nagogo
Bantfwana lababili bajabulile balungiselela kuyovakashela gogo wabo emaphandleni. Bayayijabulela imphilo yasemaphandleni ngendlela yekutsi batsi nababuyela ekhaya, bafise kwangatsi bangaphindze babuyele futsi.


text:
Kuncane lokwatiwako ngekucala kwemvelaphi yebantfu bebeSothho le emaTswana nyalo akha incenye. Ngekusho kwesintfu lesibonwako, bebasemkhatsini walabakhuluma-iBantu labachamuka endzaweni yinye ye Afrika lese Mpumalanga eGreat Lakes (iVictoria ne Tanganyika), base batentela indlela yabo ngaseningizimu ngekuhamba iminyaka leminingi.
Sintfu siphindze sibenekutsi bukhona intfo leyatiwako kwase kutsi muva kwaphuma kwaba tindzawo letiningi. Kufana neBasotho,indlela yekuhlala kwabo kanye netindzawo tetindlu tangenelwa timphi tekucala ta 1800 ngesikhatsu sekuphakama kwemandla aShaka.
Akufani neBasotho, bakheka babatigodzi letehlukene (lokwatiwa njengetive ngesikholoni lekuchubekako eBotswana namuhla) kunasinye, base batibeka endzaweni leyomile yelive, lapho batfolakhona bantfu bema San lesebebatsetse kubhacela bafundisi lebebangenela tindzawo tabo tekutingela.
Emkhatsini wekucala wekuhlala empumalanga, tindzawo letinentalo ngisho kutinsuku-talamuhla iBotswana beyiyi Kgalagadi. Ngesikhatsi emadloti ase Rolong nase Tlhaping ahlala ngasetindzaweni letifika eMfuleni iMolopo ase ayasuka aya eningizimu nase nshonalanga, batsatsa le Kgalagadi nema San kulendzawo.
Labo bebaphila lebala kutsatsa baphocelelwa ngekutsi basuke baye phansi elusentseni lwe Kalahari Desert lapho khona labo babo labacoshwa bangahle babekhonakhona nanamuhla. Indzawo lengase Rustenberg lesengiyo-nalamuhla, iZeerust ne Lichteburg lese Ningizimu Afrika esifundzeni sase North-West yayitsetfwe ngema Hurutshe, Kwena ne Kgatla, letindzawo tabo namula tikhomba bukhona bemaTswana lobucinile.
Lobukhona bucine kakhulu, kepha incumbi yahlukana kepha lizibithi liphansi, kuwo onkhe emadolobha esifundza sase Goli. Lokwatfolwa kukhomba kutsi lamadloti lamanye alamuhla emaTswana bekaphila Endzaweni Lephakeme kusuka ngemnyaka wandvulo welishumi nesikhombisa.
Lesikhatsi kusuka lapho kuze kube sekucaleni kwemnyaka welishumi nemfica mandvulo samakwa ngekwembusave lokuvelako kudvwetjwa kanye nekungavani ngekuphatsa-kwelicembu: emalunga lamancane esigodzi lesiphetfwe sikhulu lesihola emindeni abevame kubhidlika nebalandzeli bawo ayokwakha licembu lelisha, lokwabese kwatiwa ngeligama lemholi lomusha.
Ngesikhatsi sa 1810, nomakunjalo, lesimo sancishiswa ngetindlela letimbili: lomsindvo lowakheka ngebantfu labakhuluma-siNguni kanye nalabanye bebangenelela ngesikhatsi setimphi ta Shaka; netingoti tekutsatselwa indzawo ngesikhatsi bantfu labamhlophe beta batohlala kulendzawo, kwekucala bebafuna indzawo netinkhomo kwatsi muva bafuna umsebentu wedayimane lensha kanye netindzawo temayini yegolide.
Totimbili letintfo taphatamisa tigodzi tetikhulu tendzawo kwachubela entfweni lensha yekuhlala etindzaweni letiphansi lapho kulwelwa tindzawo tembusave letinkhulu kunaphambilini. Ngekucabana ngetembusave lokuba matima kakhulu futsi lokungakaphephi, tigodzi tetikhulu letisaphila takhula tabatinkhulu futsi bancheshetelwa, kaningi ngase tigodzini letinkhulu-letitindzawo tekuhlalela, le namuhla kubitwa ngetive.Translated by Phindile Malotana


text:
81
Ekupheleni kweminyaka lengema-20 Solomoni labekakha ngayo lithempeli laSimakadze kanye nesigodlo sakhe, 2Solomoni wabe sewuvusa lamadolobha labewaphiwe nguHiramu,“Hiramu” nome “Huramu” wase uhlalisa kuwo sive sema-Israyeli. 3Solomoni wase uyahamba waya eHamathi Soba, wayihlasela, wayitfumba. 4
Wachubeka wavusa neThadmori ehlane kanye nawo onkhe emadolobha latingungu labekatakhe eHamathi. 5Wavusa iBhethi Horoni Lengenhla naLengentasi, aba ngemadolobha labiyelwe ngetibondza nemasango lanemicabo, 6wakha kabusha neBhalathi nawo onkhe emadolobha lapho abenetingungu khona, nawo onkhe emadolobha etincola takhe, kanye newemahhashi“newemahhashi” nome “newebagibeli bemahhashi” akhe, kanye nako konkhe labefisa kukwakha eJerusalema, naseLebanoni, nakulo lonkhe lelo live labelibusa.
7Bonkhe bantfu labebasele etiveni temaHethi, netema-Amori, netemaPheresi, netemaHivi, netemaJebhusi lababengasiwo ema-Israyeli, 8titukulwane tabo letatisele kulelive, bonkhe labebangakabulawa ngema-Israyeli, labo-ke Solomoni wababutsa entela kutsi bahlehle kuye ngekwenta imisebenti lematima, njengobe kusenjalo nje nalamhla loku. 9Kodvwa Solomoni akazange awente tigcili ema-Israyeli kutsi ente lemisebenti lematima, wona abengemabutfo akhe emphi, netindvuna tebaphatsi bakhe, netindvuna takhe tetincola temphi kanye netebagibeli bakhe bemahhashi. 10Lamanye abe tindvuna letinkhulu taSolomoni letatingema-250, letatingutona teluse lamadvodza akhe.
11
7:8
9:24
Solomoni watsatsa indvodzakati yaFaro wayikhipha eDolobheni laDavide wayibeka esigodlweni labesakhele yona, ngobe watsi enhlitiyweni yakhe: “Umfati wami akukafaneli kutsi ahlale endlunkhulu yaDavide, inkhosi yema-Israyeli, ngobe letindzawo lapho bekungeniswa khona libhokisi lesivumelwane saSimakadze tingcwele.”
12
Lapha kulelilati laSimakadze labelakhile, embikwalomhubhe, Solomoni wanikela ngeminikelo yekushiswa kuSimakadze, 13
Num. 28:2
Dut. 16:16
njengobe kwakumisiwe nguMosi macondzana nayo yonkhe iminikelo yemalanga onkhe, neyemaSabatha, neyekwetfwasa kwenyanga kanye neyemikhosi lemitsatfu yeminyaka leyayimisiwe, uMkhosi Wesinkhwa Lesingenamvubelo, neMkhosi Wemaviki kanye neMkhosi Wemadlangala. 14
26:1
Ngaloko abelandzela imiyalo yeyise Davide, wemisa ticheme tebaphristi wabaniketa nemisebenti yabo, nemaLevi kutsi ahole kubonga abuye abambisane nebaphristi kuloko lokwakudzingeka ngawo onkhe emalanga. Wabuye wabeka nabomahlalesangweni ngeticheme tabo, njengekwehlukana kwalamasango. Loko kwaba njengaloku Davide, inceku yaNkulunkulu, abeshito. 15Abazange baphambuke emiyalweni yenkhosi lemacondzana nebaphristi nemaLevi kuko konkhe, ngisho nakuloku kwengcebo yaSimakadze. 16Yonkhe-ke imisebenti yaSolomoni yachubeka kusukela ngalelilanga lekwabekwa ngalo sisekelo selithempeli laSimakadze laze layawuphela. Lacedzelwa kanjalo-ke lithempeli laSimakadze.
17
Ngako Solomoni wase uyahamba uya e-Esiyoni Geberi nase-Elathi ngaselusentseni lwelwandle lwase-Edomu. 18Hiramu wamtfumelela imikhumbi leyayiholwa tindvuna takhe; lawo bekungemadvodza labenelwati lolubanti ngetaselwandle. Labo-ke bakanye nalawa akaSolomoni emadvodza, bantjweza baya e-Ofiri, babuya negolide lengetulu kwemakhilogremu lati-15 000, bakwetfula enkhosini Solomoni.


text:
Umculo ne mdanso udlala indzima lenkhulu emphilweni yema Venda, wentiwa emishadweni nase mingcwabeni, emicimbini nase tikolweni tekusoka, kunatfwa bobhiya phindze kuhlangwane. Umdanso uphindze ubaluleke emasontfweni lakhululekile lapho khona emaVenda lamaningi angina khona. Labanye bashayi bemiculo badlala tingoma letatiwako netenkholelo, kepha tindlela tesintfu tivame kufakwa etintfweni tesimanje.
Tinsimbi temculo, umculo, ingoma kanye nemdanso tichaza sigaba kanye nemandla, phindze tibe neligcozi lelitsite lenkholelo. Tinsimbi letiningi lesetinyamalele kuncenye ye Afrika tisasetjentiswa: imbila (xylophone), imbira (ipiano ye sandla), thsikona (lokufutfwako lokwakhiwe ngemhlanga), ligidali letintsambo, imirumba (tigubhu), ingoma (tigubhu te bhesi) ne thungwa (tigubhu letifana nengoma, kepha tincanyana).
Tinkhosi tatinako (solo tisenako) itshikona, le indlela yako yayikhombisa emandla ato nekukhotsanywa ne, bantfu babo. Tigubhu te ngoma, intfo yinye lenkhulu lekhomba bukhulu, phambilini betidlalwa endzaweni yemacala kuphela. Bantfwana labancane kakhulu bayakhutsatwa kutsi balingise tingoma talabadzala kanye nemidanso.
Nasebakhulile, bahlabela tingoma tebantfwana (nyimbo dza vhana): nyimbo, tingoma letilula letihlatjelwa ngelilanga, ne ngano, ngesikhatsi sasebusuku, ikakhulu nakuvunwa (mavhuya-haya). Intfo yesibili tingoma tetindzaba leticocwako, letivame kudlalwa ngulabadzala kanye nebantfwana bebulili bobubili. iDzhombo, lechazeleka ngekuboniswa kanye nekwenta kwayo, kwenteka ngesikhatsi inyanga yasebusuku iphumile emavhuya-haya.
Emantfombatana nebafana bayabykana bese, baphekeletelwa kushaywa kwetandla, badanse ngekujika emkhatsini wemalayini. Lomdansi utsintsa umuntfu webulili labukene nabo kukhomba indlela yekunconota. Letingoma tinendlela yekulandzeleka kanye nemsindvo nalokunyenti lokuhlangahlangene kune nyimbo ne ngano.
Lemidanso lengiyo leyentiwa bantfu labancane ngaphambi bangene emshadweni yi tshikanganga ne tshingombela. Iyincenye lebalulekile yemphilo, kepha lolokukhombako kubona kutsi atikagugi kakhulu. Le tshikanganga ngumdanso lophangisako lapho khona bafana badlala lokufutfwa ngemlomo lokwakhiwe ngemhlanga bese emantfombatana abaphekeletela ngetigubhu te thungwa ne mirumba. Kudlalelwa kujabulisa, kepha imvumo kumele itfolwe lesuka kulophetse noma enkhosini.
Le tshigombela, yemantfombatana, ivela kungafiki sikhatsi sekuvuna. Ngekuphekeletelwa sigubhu sinye sethungwa natimbili te mirumba, intfombatana icala ingoma bese lalamanye ayangenelela ngelikhorasi; badansa ngendlela leya emuva bagegelete letigubhu, livi lalalengoma libe liphakama. Lomdanso we malombo ngumdanso wesigaba ssesibili wekuphiliswa kwemuntfu (ikakhulu wesifazane) lophambanisiwe ngumoya longenandzawo (tshilombo).
Uma wesifazane agula bese nesitfunywa siyasho lokutsi kukhona itshilombo, kwelashwa lokubalulekile kuyadzingeka. Esigabeni sekucala, lobukako lomkhulu (maine a tshele) wenta lowesifazane ahlanye, lokumenta kutsi aculeke, amelaphe ngemitsi bese ucela imimoya kutsi itichaze kanye netifiso tayo. Lomoya ubese uyetfulwa kulomtimba walowesifazane (kukhuluma nemimoya), kunekutsi atame kentwa imimoya lemibi kutsi ihambe.
Esigabeni sesibili, lolokhuluma nemimoya ungenela badansi be malombo baphambilini labalashiwe. Lomdansi utsandza indzawo kule khoro (ebaleni) lalenkhosi, lenika lommango incenye yetinsimbi takhe.
Lomoya uvame kuba wesillisa, bese besifazane labaphambatisekile babese batiphatsisa kwebesilisa, bagcoka tembatfo tebesilisa (emajazana lamancane, bothayi netigcoko) bese baphatsa tintfo tebesilisa letincane (lokufana netagila noma emazembe lamancane). Loku sekuchubele ekwetsembeni lokutsi licembu lelitsite lenkholelo ye malombo yinhlangano lehambako letama kumisa bukhulu bebesilisa.Translated by Phindile Malotana


text:
21
Ef. 4:22,25
Khol. 3:8
Heb. 12:1
Jak. 1:21
Ngako lahlani bonkhe bubi, nebucili bonkhe, nekutentisa, nemona, nako konkhe kuhleba. 2
Njengebantfwana labasandza kutalwa, langatelelani lubisi lwaMoya loluhlantekile nalolungakabhicwa nalutfo, lolulivi laNkulunkulu, lenitawutsi ngekulunatsa nikhule, nize nisindziswe. 3
Nani senitibonele ngekwenu kutsi iNkhosi inemusa, njengobe kusho umBhalo.
4
Ef. 2:20
Sondzelani eNkhosini, ngobe yona ilitje leliphilile lelaliwa bantfu, batsi alinamsebenti, kepha lakhetfwa nguNkulunkulu njengelitje leliligugu. 5
Mal. 1:11
Heb. 3:6
Nani-ke wotani kuyo, nibe ngematje laphilile, nakhiwe nibe yindlu yaMoya, khona-ke niyawuba baphristi labangcwele bekunikela imihlatjelo yaMoya, leyemukelekako kuNkulunkulu ngaJesu Khristu. 6
Ngobe umBhalo utsi:
“Ase nibuke, ngibeka eSiyoni
litje lekusimisa indlu, lelikhetsiwe,
naleliligugu.
Lowo lokholwa kulo,
angeke ajabhiswe.”7
“Lelitje lelaliwa bakhi
seligucuke laba litje lekusimisa indlu.”8
“Leli litje leliyawukhuba bantfu,
lidvwala lekubawisa.”Nembala bayakhutjwa labo labangalilaleli livi; vele bamiselwe kona loko.
9
Dut. 4:20
7:6
14:2
Isa. 9:2
43:20-21
44:1
62:12
63:7
Imis. 26:18
2 Khor. 4:6
Khol. 1:13
Thit. 2:14
Semb. 1:6
Kodvwa nine nibeluhlanga lolukhetsiwe, nibaphristi bebukhosi, sive lesingcwele; nibantfu baNkulunkulu labakhetselwe kumemetela imisebenti lemihle yaNkulunkulu. Nguye lowanibita kutsi niphume ebumnyameni nitewungena ekukhanyeni kwakhe lokumangalisako. 10
2:23
Nine naningesiso sive, kodvwa nyalo senisive saNkulunkulu. Nake naba ngaphandle kwemusa, kepha nyalo seniwemukele.
11
Rom. 13:14
Gal. 5:24
Heb. 11:13
1 Phet. 1:1
Jak. 4:1
Batsandzekako, ngiyanincenga, njengobe nitihambi nalabendlulako kulomhlaba, kutsi nitikhweshele tinkhanuko tenyama letilwa nemphefumulo. 12
Joh. 18:30
Rom. 12:17
1 Phet. 3:16
Philani imphilo yekulunga emkhatsini wemahedeni, khona kutawutsi nome banihleba ngekutsi nenta lokubi, kodvwa batsi bangabona imisebenti yenu lemihle, badvumise Nkulunkulu ngelilanga lekubuya kwakhe.
13
Thit. 3:1
Tfobelani bonkhe bantfu labasetikhundleni; loko nikwente ngenca yeNkhosi: uMbusi, ngobe mukhulu, 14nome tindvuna, ngobe nato titfunywe nguye kutsi titewujezisa labo labenta lokubi, tibonge labo labenta lokuhle. 15
1 Phet. 3:17
Ngobe Nkulunkulu ufuna kona loko kutsi nibavale imilomo labo labatilima, ngekutsi nente lokuhle. 16
Rom. 6:18
1 Khor. 7:22
Gal. 5:1,13
Nitiphatse njengebantfu labakhululekile, kodvwa ningakusebentisi kukhululeka kwenu kube simbonyo salokubi; kodvwa tiphatseni njengetinceku taNkulunkulu. 17
Mat. 22:21
Rom. 12:10
Fil. 2:3
Heb. 13:1
Hloniphani bonkhe bantfu, nitsandze bazalwane, nesabe Nkulunkulu, nihloniphe uMbusi.
18
Khol. 3:22
Nine tisebenti, tfobelani baphatsi benu ngako konkhe kwesaba, hhayi labalungile nalabatfobekile kuphela, kodvwa nalabatiklokloklo. 19
Ngobe Nkulunkulu uyambusisa umuntfu lotsi ngekwesaba Nkulunkulu abeketele, nome ahlushwa ngaphandle kwesono. 20
Sikhona yini sibusiso lenifanele kusitfola, nanibeketelela kushaywa, ngobe nente lokubi? Kepha nanibeketelela kuhlushwa, ngobe nente lokuhle, Nkulunkulu utawunibusisa ngako. 21
Joh. 13:15
Fil. 2:5
Ngobe vele, nabitelwa kona loko; ngobe Khristu naye wanihluphekela, wanishiyela sibonelo sekutsi nimlandzele etinyatselweni takhe. 22
Mat. 27:23
2 Khor. 5:21
1 Joh. 3:5
UmBhalo utsi ngaye:
“Akazange asasente sono,
nasemlonyeni wakhe akuzange
sekuphume emanga.”
23
Mat. 27:39
Joh. 8:48
1 Phet. 3:9
Kwatsi etfukwa, wangete waphindzisela ngenhlamba; kwatsi ahlushwa, wangete wasongela. Kodvwa watinikela kuNkulunkulu lowehlulela ngekulunga. 24
Rom. 6:2-3
Khristu cobo lwakhe wetfwala tono tetfu emtimbeni wakhe, emtsini, kuze kutsi tsine singabe sisabuswa tono kodvwa siphile ekulungeni. “Niphiliswe ngemivimbo yakhe.” 25
Isa. 53:6
Hez. 34:5,23
Mat. 9:36
Joh. 10:11
Heb. 13:20
Ngobe beninjengetimvu letedukile; kodvwa manje seniphendvukele kuMelusi neMlondvoloti wemiphefumulo yenu.


text:
41Kwamkhuba kakhulu loko Jona, ngako watfukutsela kakhulu. 2
Num. 14:18
1 Sam. 15:29
Neh. 9:17
Hla. 86:5,15
103:8
145:8
Jow. 2:13
Wathandaza kuSimakadze watsi: “Awu, Simakadze! Akusiko yini loku lengakusho ngiseseveni lakitsi kutsi kutakwenteka? Ngiko ngabaleka ngaya eThashishi; ngobe ngangati kutsi wena unguNkulunkulu lonemusa nesihawu, uyephuta kutfukutsela, unelutsandvo loluphuphumako, uyatisola ngekutfumela lokubi. 3
Ngako-ke Simakadze, ngiyakuncenga kutsi ukususe kuphila kwami kimi; ngobe kuncono kimi kutsi ngife kunekutsi ngiphile.”
4Simakadze wamphendvula watsi: “Unalungelo lini lekutfukutsela?”
5Jona waphuma kulelidolobha wayawuhlala ngasemphumalanga yalo, watentela lidlangala lapho. Wahlala emtfuntini ngaphansi kwalo, kute atewubona lokwase kutakwenteka kulelidolobha laseNineve. 6Simakadze Nkulunkulu wamilisa umhlafutfo, wawukhulisa etikwaJona kutsi umentele umtfunti, kuze kuphele kutfukutsela kwakhe; Jona wamjabulisa lomhlafutfo. 7Ngakusasa nakudzabuka kusa, Nkulunkulu walungisa imphehla, yawuphehla lomhlafutfo, wabuna. 8Nakuphuma lilanga, Nkulunkulu walungisa umoya loshisako wasemphumalanga; lilanga lashaya enhloko yaJona, wadzimate waba nesiyeti, wafisa kufa; wase utsi: “Kuncono ngimane ngife kunekutsi ngiphile.”
9Kodvwa Nkulunkulu watsi kuJona: “Unalungelo lini lekutfukutselela lomhlafutfo?”
Yena-ke watsi: “Ngenta kahle kutsi ngitfukutsele; ngitfukutsele kutsi angife ngitsi saka!”
10Simakadze watsi: “Wena uyawuhawukela umhlafutfo longakawujulukeli nome longakawukhulisi, lomile ebusuku bunye, waphindze wafa ebusuku lobulandzelako. 11Pho, mine bengingeke ngiyihawukele yini iNineve, lelidolobha lelikhulu kangaka, lapho kukhona bantfu labangakwati kwehlukanisa sandla sabo sekudla nesancele, labati-120 000, kanye netinkhomo letinyenti kangaka?”


text:
101
Mine, Pawula matfupha, ngiyanincenga ngebumnene nangebubele baKhristu. Nginguye yena loPawula lenimtsatsa ngekutsi uyatikhobosa nasemkhatsini wenu, kodvwa abe nesibindzi kini nangekho embikwenu. 2
Nginincenga kutsi nase ngifikile lapho kungadzingeki ngibadvumele ngesibindzi lengicondze kusisebentisa kulabanye labatsi tsine sichutjwa live. 3Ngobe nome siphila eveni, kodvwa asilwi ngetikhali telive. 4
Ef. 6:13
Tikhali lesilwa ngato akusito telive, kodvwa tikhali taNkulunkulu letinemandla ekubhidlita tinqaba, ticitse tinkhulumo letingenamsebenti. 5Tibhidlita konkhe lokuphakamele kuvimbela kwati Nkulunkulu. Titfumba yonkhe imicabango, tiyente itfobele kulalela Khristu. 6
Nangabe senitimisele kulalela ngalokuphelele, sikulungele kujezisa konkhe kungalaleli.
7
14:37
Tsatsani lamaciniso njengobe anjalo. Kukhona yini lokholwa kutsi yena waKhristu? Kuhle loko, kodvwa akase acabange naku: Natsi futsi sibaKhristu njengaye. 8
2 Khor. 12:6
13:10
Mhlawumbe ngitigabatisa kakhulu ngalamandla neligunya lami lenganikwa lona nguNkulunkulu, kutsi nginakhe nginganibulali. Kodvwa ngite emahloni ngaloko. 9Ningacabangi kutsi ngicondze kunetfusa nje ngaletincwadzi. 10Labanye batsi: “Tincwadzi takhe tinemandla nesisindvo, kodvwa bukhona bakhe abunasitfunti, nenkhulumo yakhe imalula.” 11
Lowo locabanga loko kufanele ati kutsi loko lesikukhulume encwadzini singekho, siyawukwenta nase sifikile lapho kini.
12
Asisho kutsi ngaloko sicondze kutilinganisa nalabo labatincomako, singeke sikwente loko. Kodvwa nabaticatsanisa bona bodvwa, batilinganise bona bodvwa, batilima. 13
2 Khor. 11:18
12:5
Kodvwa singeke sitigabatise kwendlula, noko sitawugcina emaphetselweni lesinikwe wona nguNkulunkulu cobo lwakhe. Lawo maphetselo anifaka ngekhatsi nine baseKhorinte. 14Ngitsi lesefika kini kucala neliVangeli laKhristu; ngako-ke nasitigabatisa ngani, sisengekhatsi kwemaphetselo etfu. 15
Asitigabatisi ngephandle kwemaphetselo ngalokwentiwe ngulabanye, kodvwa siyetsemba kutsi nisakhula ekukholweni, nemsebenti wetfu utakwandza emkhatsini wenu, 16
kuze sitewushumayela liVangeli nasemaveni langesheya kwenu, ngaphandle kwekutigabatisa ngemsebenti lese wentiwe ngulomunye umuntfu.
17
1 Khor. 1:31
Gal. 6:14
UmBhalo utsi: “Lowo lofuna kutibonga, akatibonge ngeNkhosi.” 18
Rom. 2:29
1 Khor. 4:5
Ngobe lowemukelela eNkhosini, akusiye lotincomako, kodvwa ngulowo lonconywa yiNkhosi.


text:
61
Kulobo busuku abuzange sebehle butfongo enkhosini, ngako yatfumela kutsi akulandvwe emabhuku emilandvo yembuso ifundzelwe. 2
Lendzawo leyafundvwa yayinemlandvo lapho kwakubhalwe kutsi Modekhayi wavumbulula lisu letindvuna letimbili letatigadza iminyango yenkhosi, boBikthani naThereshi. 3Inkhosi yabuta yatsi: “Modekhayi sambonga ngekumnika mvuzo muni ngalesento lesi?”
Letinceku tatsi: “Kute lentelwa kona.”
4
Inkhosi yabuta yatsi: “Kukhona yini lomunye wetindvuna tami lolapha esigodlweni?”
Ngaleso sikhatsi Hamani abengena esibuyeni sendlunkhulu ete enkhosini kutewucela kutsi Modekhayi alengiswe entsanjeni leyase ilungiselwe yena. 5Ngako letinceku taphendvula tatsi: “Hamani ukhona la ngephandle, umele kutawukhuluma nawe.”
Inkhosi yatsi: “Mngeniseni.”
6Ngako Hamani wangeniswa, inkhosi yakhuluma kuye, yatsi: “Kukhona umuntfu lengifisa kumbonga kakhulu. Wena utsi ngingakukhombisa kanjani loko kumbonga kwami?”
Hamani wacabanga watsi: “Konje ngubani nje inkhosi lengafisa kumbonga kakhulu ngaphandle kwami?” 7Hamani wayiphendvula watsi: “Lomuntfu inkhosi lefisa kumbonga 8ayimembese ngengubo yebukhosi leyembatfwa ngiyo, imekhwete ehhashini layo lelifakwe umchele webukhosi.“umchele webukhosi” nome “umgedla webukhosi” 9Lesinye setikhulu tayo letetsembekile asimembatsise lowo muntfu inkhosi letsandza kumbonga, bese sihamba embikwalo lelihhashi, lidzabule licotfote ekhatsi nelidolobha. Lesikhulu asihambe simemetela, sitsi: ‘Ase nibuke-ke kutsi inkhosi imentelani lowo muntfu lefisa kumbonga!’ ”
10Inkhosi yatsi kuHamani: “Phutfuma, utsatse ingubo yebukhosi nelihhashi njengobe ushito, konkhe loko ukwente kuModekhayi, liJuda. Utamkhandza ahleti emphundvwini yendlunkhulu.”
11Ngako Hamani watsatsa lengubo yebukhosi wembatsisa Modekhayi, wamekhweta ehhashini lebukhosi, walihambela embili, ahamba amemetela atsi: “Ase nibuke-ke kutsi inkhosi imentelani umuntfu lefisa kumbonga!”
12Emvakwaloko Modekhayi wabuyela emphundvwini yendlunkhulu, kodvwa Hamani wabuyela ekhaya kakhe ajabhe, waze wembonya nebuso bakhe ngenca yekudliwa ngemahloni. 13Wafike walandzisa umkakhe nebangani bakhe bonkhe lokwase kumehlele. Umkakhe Zereshi nalabangani bakhe bamtjela batsi: “Nangabe Modekhayi aliJuda, wena sewucalile kuwa, futsi ungeke umkhone. Nakanjani utakwehlula.” 14
Batsi basakhuluma tindvuna tenkhosi tefika setilandze Hamani ngekushesha kutsi aye edzilini, lakhe nenkhosi, lababelentelwe ngu-Esta.


text:
91
Kwakukhona indvodza leyayingumBhenjamini, injingile futsi yatiwa. Libito layo bekunguKhishi, umsa wa-Abiyeli, umsa waSerori, umsa waBekorathi, umsa wa-Afiya, wesive sakaBhenjamini. 2Yayinendvodzana leyayinguSawula, libhungu lelalilihle kakhulu lehlula onkhe ema-Israyeli, lilidze kwendlula onkhe ema-Israyeli, bonkhe labanye bantfu babekhawula emahlombe alo.
3Timbongolo taKhishi, uyise waSawula, talahleka; Khishi wabe sewukhuluma kumsa wakhe, Sawula, watsi: “Tsatsa sinye setisebenti uhambe naso uyewufuna letimbongolo.” 4Ngako wahamba wadzabula live laka-Efrayimu letintsaba, wahamba nangaseveni lelingaseShalisha, kodvwa abazange batitfole. Bachubeka bangena esigodzini saseShalimu, kodvwa timbongolo tatingekho lapho. Bachubeka badzabula live lakaBhenjamini, kodvwa abazange batitfole nalapho.
5Batsi kube befike esifundzeni saseSufi, Sawula wakhuluma kulesisebenti labehamba naso, watsi: “Wota sincandzeke, ngaphandle kwaloko babe angeke abe asacabanga kakhulu ngaletimbongolo, kodvwa esikhundleni saloko utawube sewukhatsateka ngatsi.”
6Kodvwa lesisebenti saphendvula satsi: “Ase ubuke la, kulelidolobha kunemuntfu waNkulunkulu, uhlonishwa kakhulu, konkhe lakushoko kuba liciniso, futsi kwenteke. Asambe siye khona nyalo. Mhlawumbe angahle asitjele kutsi kufanele sibheke ngakuphi.”
7
2 Khos. 4:42
Sawula wakhuluma esisebentini sakhe, watsi: “Nangabe siya kuye nyalo sitawufike simnikeni? Kudla bekulapha emasakeni etfu sekuphelile. Kute sipho lesingahamba naso siye kulomuntfu waNkulunkulu. Yini nje lesinayo?”
8Sisebenti samphendvula futsi, satsi: “Ase ubuke, ngineluhlavu lwesiliva lolungemagremu langaba matsatfu. Ngitalunika lomuntfu waNkulunkulu, khona atesitjela kutsi singatsatsa yiphi indlela.” 9
Kadzeni ka-Israyeli nangabe umuntfu aye kuyawubuta kuNkulunkulu, abetsi: “Kota, siye kumboniswa,” ngobe umphrofethi wangaleso sikhatsi abebitwa ngekutsi ngumboniswa.
10Sawula wakhuluma kulesisebenti sakhe, watsi: “Kulungile, kota sambe.” Ngako besuka bahamba baya kulelo dolobha, lapho bekukhona khona lomuntfu waNkulunkulu.
11Batsi basenyuka leligcuma baya kulelidolobha, bahlangana nemantfombatana aphuma kulo, ayakukha emanti, base bayawabuta batsi: “Ukhona yini umboniswa lapha?”
12Abaphendvula atsi: “Ukhona, nilandzela yena nje. Sheshisani manje usandza kufika lamuhla kulelidolobha lakitsi, ngobe bantfu banemnikelo wemhlatjelo lena elatini endzaweni lephakeme. 13Nitawutsi nisangena edolobheni, nimkhandze asengakaphumi kwenyukela entsabeni kuyakudla. Bantfu bangeke bacale kudla angakefiki, ngobe phela kufanele awubusise lomhlatjelo; emvakwaloko-ke, labo labamenyiwe batawube sebayadla. Yenyukani, nifanele kumkhandza ngaso lesikhatsi.”
14Bavele benyukela edolobheni, batsi basangena nje kulo, bambona Samuweli, eta ngakubo, asendleleni lecondze etulu entsabeni.
15Kwakutsite ngayitolo, Sawula asengakefiki, Simakadze wembulela Samuweli ngaloku, watsi: 16
“Kusasa ngaso lesikhatsi ngitakutfumelela indvodza lephuma eveni lakaBhenjamini. Uboyigcoba ibe ngumholi etikwesive sami sema-Israyeli. Utawukhulula bantfu bami esandleni semaFilisti. Labantfu bami sengibabukile, nekukhala kwabo sekufikile kimi.”
17Watsi Samuweli nakabona Sawula, Simakadze wakhuluma kuye, watsi: “Nangu-ke lomuntfu lengikhulume ngaye kuwe. Nguye lotawubusa sive sami.”
18Sawula wacondza kuSamuweli esangweni, wafike wabuta, watsi: “Ngicela kubuta kutsi ungete wangikhombisa yini indlu yemboniswa?”
19Samuweli waphendvula watsi: “Ngimi umboniswa. Yenyuka uhambe embikwami uye etulu entsabeni, ngobe lamuhla utakudla kanye nami, bese kutsi kusasa ekuseni ngikukhulule uhambe, ngikutjele konkhe lokusenhlitiyweni yakho. 20Macondzana netimbongolo letinilahlekele kulamalanga lamatsatfu lendlulile, ungakhatsateki ngato; setitfolakele. Sifiso sesive sonkhe sema-Israyeli sijike sacondzana nabani, ngaphandle kwakho nemndeni weyihlo?”
21Sawula wamphendvula watsi: “Kantsi mine angisiye umBhenjamini yini, lophuma esiveni lesincane kakhulu ka-Israyeli, lona lusendvo lwakitsi aluluncane kakhulu yini kunato tonkhe tinsendvo tesive sakaBhenjamini? Pho, ukhulumelani kimi kanjalo?”
22Samuweli watsatsa Sawula nesisebenti sakhe, wabafaka endlini lenkhulu yekudlela, wabahlalisa embili kakhulu kwalabo lababemenyiwe, lababengaba ngema-30 sebabonkhe. 23Samuweli wakhuluma kulompheki, watsi: “Letsa lelicatsa lenyama lengikunike lona, lona lelo lengitsite libeke eceleni.”
24Ngako lompheki watsatsa lomlente kanye naloko lokwakusetikwawo, wakubeka embikwaSawula. Samuweli wakhuluma watsi: “Naku-ke loku bewubekelwe kona. Kudle, ngobe bekubekelwe wena macondzana nalomsebenti, kusukela mhlazana ngitsi: ‘Ngimeme tivakashi.’ ”
Ngako Sawula wadla naSamuweli ngalelo langa.
25Emvakwekwehla kwabo, etulu entsabeni, behlela phansi edolobheni, Samuweli wakhuluma naSawulaLelinye lihumusho lekucala litsi “Sawula walungiselwa indzawo yekulala” asendlini yakhe lesetulu.
26
Samuweli wavuka ekuseni ngeluvivi, wenyukela kuSawula labesendlini lesetulu, wafike watsi: “Tilungiselele, sengitakubuyisela ekhaya.” Watsi kube Sawula atilungiselele, yena naSamuweli base baphumela ngaphandle kanyekanye. 27Batsi basehla baya emaphetselweni elidolobha, Samuweli wakhuluma watsi: “Tjela lesisebenti kutsi sigijimele embili, embikwetfu.” Lesisebenti savele sahamba, Samuweli wachubeka watsi: “Ase uhlale lapha sikhashana, khona ngitekunika umlayeto lophuma kuNkulunkulu.”


text:
121Watsi kube Rehobowamu atinte ebukhosini acine, yena nema-Israyeli onkheLaba bakaJuda njengobe kuvamile ku-2 Tikhronike nakuletinye tindzawo bawulahla umtsetfo waSimakadze.
2
Njengobe base besukile kuSimakadze, Shishaki, inkhosi yaseGibhithe, wahlasela iJerusalema ngemnyaka wesihlanu wekubusa kwenkhosi Rehobowamu. 3Abehlome ngetincola temphi letiyi-1 200, nebagibeli bemahhashi labati-60 000; nemasotja labephume nawo eGibhithe abengenakubalwa: kungemaLibhiya, nemaSukhi kanye nameKushe.Laba bantfu lababesesifundzeni seNayili Lengenhla 4
Watfumba lamadolobha akaJuda latinqaba, waze wefika eJerusalema.
5Umphrofethi Shemaya weta kuRehobowamu nakubaholi bakaJuda lababehlanganele eJerusalema ngenca yekwesaba Shishaki, wafike wakhuluma kubo watsi: “Naku lokushiwo nguSimakadze, utsi: ‘Ningilahlile, nami-ke senginiyekelela kuShishaki.’ ”
6Baholi baka-Israyeli kanye nenkhosi batitfoba batsi: “Simakadze ulungile.”
7Watsi kube Simakadze abone kutsi bayatitfoba, livi laSimakadze lefika kuShemaya, latsi: “Njengobe naku sebatitfobile, ngingeke ngisababhubhisa, kodvwa ngitawusheshe ngibaphe inkhululeko. Intfukutselo yami ngingeke ngisayitfululela etikweJerusalema ngaShishaki. 8Noko, batawuba ngaphansi kwakhe, khona batewufundza umehluko emkhatsini wekukhonta mine nekukhonta emakhosi alamanye emave.”
9
14:26
2 Khr. 9:15
Watsi kube Shishaki, inkhosi yaseGibhithe, ahlasele iJerusalema, watfumba yonkhe ingcebo yasethempelini laSimakadze neyasesigodlweni. Watsatsa konkhe, ngisho nemahawu egolide labentiwe nguSolomoni. 10Ngako Rehobowamu, inkhosi, wenta emahawu elitfusi kutekutsatsa sikhundla salawa egolide, wase uwetfula esandleni setindvuna tabogadzi basekungeneni kwesigodlo. 11Njalo nje inkhosi nayiya ethempelini laSimakadze, labogadzi babehamba nayo baphetse lamahawu, bese kutsi emvakwaloko bawabuyisele emuva endlini yabogadzi.
12Njengobe abesatitfobile, intfukutselo yaSimakadze yagucuka, akazange abhujiswe. Ngempela kwaba khona lokuhle kaJuda.
13
1 Khos. 14:21
2 Khr. 6:6
Rehobowamu, inkhosi, watinta eJerusalema waba yinkhosi sibili. Abeneminyaka lengema-41 budzala, nakabekwa kuba yinkhosi, wabusela eJerusalema iminyaka leli-17, lidolobha Simakadze labelikhetsile emkhatsini wato tonkhe tive taka-Israyeli kutsi abeke kulo Libito lakhe. Libito lenina bekunguNama, awesive sema-Amoni. 14Rehobowamu wenta lokubi, ngobe inhlitiyo yakhe yayingakunaki kufunisisa Simakadze.
15
15:6
Imininingwane ngekubusa kwaRehobowamu, kusukela ekucaleni kuze kube ngusekugcineni, ibhaliwe emilandvweni yaShemaya, umphrofethi, na-Ido, umboniswa, lapho kubhalwe khona tonkhe titukulwane ngekulandzelana kwato. Kwaba nekulwa lokwakungapheli emkhatsini waRehobowamu naJerobowamu. 16Rehobowamu wakhotsama, wafihlwa eDolobheni laDavide. Abiya, umsa wakhe, waba yinkhosi esikhundleni sakhe.


text:
Neo wabuka efasitelweni lelikamelo lakhe lelimphunga sitaladi lesimphunga lesinebantfu labamanti, labamphunga baphutfuma emvuleni lemphunga. Bekangakhoni kuphumela ngaphandle, futsi besatifundze tonkhe tincwadzi takhe atifundzele Mbali.
Kusenjalo, kwangena gogo anetinwele letimahliphihliphi ngenca yekuhhusha kwemoya ngaphandle. Kukhona bekakuphetse. Neo wakubona kutsi bekusicabati, futsi kusasikwele, futsi kunemibala legcamile … futsi bekuvuleka – njengelibhokisi lemcebo!
“Lena bekuyincwadzi yami lebengiyitsandza kakhulu ngesikhatsi ngisesemncane ngingangawe,” Gogo watjela Neo. “Bekungumnyango wami longiyisa emhlabeni lomkhulu, lobanti.”
Wabese uyayivula lencwadzi.
Ekhasini lekucala bekunendzawo lengumlingo, lebeyikhashane kakhulu nalelilanga lelimphungamphunga. Siganga besiluhlata satjani siphindze futsi sibe saligolide nalokunsundvu, sinesibhakabhaka lesihle, lesikhulu, lesiluhlata kwesibhakabhaka, futsi sifutfumele, lilanga lelimtfubi belenta phansi kutsi kushise.
“Hhayi bo! Ingabe loku kuliciniso?” Neo wadvosa umoya.
Gogo wamamatseka. “Awati yini? Kutsi tonkhe tindzaba tiliciniso, nangabe ukholelwa kuto,” kwasho yena. Wabese ukhomba indzawo ekhasini lapho khona umfana lomncane, lobekacishe alingane naNeo, bekahamba ancamula siganga.
Ngesikhatsi Gogo afundza, Neo wavala emehlo akhe waticabanga ahamba, asetintsabeni … ancamula umhlaba lomkhulu, lonsundvu … ahamba acondze emhlabeni lomkhulu, lobanti.
Weva emavi esiganga.
“Phuma! Phuma!” kuhlabela inyoni lencane.
“Lilanga lelihle!” kukhala tinyekevu.
“Wota, wota futsi utodlala,” kwahleba umoya etjanini lobudze.
Neo wakhumbula ngalemvula lemphunga, lenako, wacabanga nangekutsi ingabe ufanele kutsi abe khona lapho yini. Kepha endzabeni, ungenta noma ngabe yini. Bekute imvula lapha. Ngako-ke, Neo wahamba wancamula siganga.
Intfo yekucala layibona bekungumtimba wetingodvo, lomudze futsi lonsundvu. Bewunemikhono, lemidze lensundvu lebeyifika esibhakabhakeni, kanye nenhloko lenkhulu, letinsaba lenemacembe laluhlata lebeyinyikanyika kulomoya lohheletako.
“Sawubona,” kwasho Neo, ahlahle emehlo. “Uyini?”
“Ngisihlahla. Ngiyakhona kubona konkhe ngale, kulamatsafa lamahle, laligolide. Khuphuka ute lapha, futsi ubuke kanye nami.” Lesihlahla sasondzela, Neo wasigibela.
Etulu emagaleni, Neo bekakhona kubona umngcengcema lapho kuphela khona umhlaba. Futsi bekukhona lokunyenti endzaweni letsite lapho, lebekucishe kumetfuse nakacabanga ngako.
Kepha lesihlahla sambamba ngalokuphephile, futsi samhlebela satsi, “Hamba uyotibonela utfolisise. Ungesabi. Kunemhlaba lomuhle, lomkhulu, lobanti lapha.”
Ngako, Neo wabese uyehla wachubeka neluhambo lwakhe lwekuncamula siganga.
Masinyane nje, wahlangana nesidvuli senhlabatsi lecinile lesinetimbobo letincane, njengeminyango lemincane. Ngekhatsi bekeva emavi latinkhulungwane lakhulumako, kanye netigi tetinyawo letincane letigijimako letitigidzi letisitfupha.
“Sanibonani! Nibobani?” Neo wamemeta kumunye waleminyango.
“Sawubona!” kwaphendvula livi lelincane. “Sitintfutfwane. Sicoca tindzaba temhlaba lapha. Ingabe uyafuna yina kuva letinye tato?”
Neo bekatitsandza tindzaba, ngako-ke wahlala phansi walalela. Letintfutfwane tacoca tindzaba tato tesiganga nelihlatsi, kanye netetintsaba nemadolobhakati labekakhashane kunalapho.
“Tindzaba letinengi kangaka?” kwabuta Neo.
“Tinyenti letindzaba tingangetinkhanyeti esibhakabhakeni,” kwaphendvula tintfutfwane.
Neo, wavalelisa ngekuvilitisa sandla, wachubeka nendlela yakhe yekuncamula siganga.
Ekugcineni, Neo wahlangana nemanti lamanyenti labekageleta etihoshini kusukela ekuseni kute kube sebusuku. Neo wangena kulamanti kute aphotise imilente yakhe lebeyishisa.
Lamanti amkhaphatela lapha etinyaweni abuye futsi agigitseka atsi, “Ngingumfula. Ngisuka etintsabeni ngite ngiyongena elwandle. Wota, ngilandzele. Ngitakumikisa ekhaya.”
Neo wacabanga kutsi loko kungaba mnandzi kakhulu. Ngako-ke walandzela lomfula wadzabula tihoshi wabuye futsi wendlula emkhatsini wetintsaba. Bahamba kanyekanye imini yonkhe kwacishe futsi kwaba sebusuku, kwate kwatsi ekugcineni, Neo wefika esicongweni sentsaba.
Akhona lapho, bekakhona kubona lidolobha lelincane, leligezwe yimvula lahloba futsi limanyatela ekushoneni kwelilanga.
Umfula wagobhota ngebumnene, “Chubeka, hamba uye ekhaya. Kunebantfu labakutsandzako lapho, labalindzele kwabelana nawe tindzaba.”
Neo wahamba, wewuka nelidolobha. Wabona titaladi lebetiphitsitela tidzabula lidolobha, njengemifula. Wabona tindlu, tifutfunyetwa kukhanya kwasentsambama. Ngekhatsi kuto, bantfu bebamatasatasa, njengetintfutfwane letincane.
Ekugcineni, Neo wahlola efasitelweni lapho khona bekunagogo, lonemikhono lecinile netinwele letimahlodlombiya njengemagala esihlahla lesikhulu, avala incwadzi wabuye futsi wagobondzela kute acabuze avalelise umfanyana wakhe ayolala.
Neo wacabanga ngalesiganga nalesihlahla kanye naletintfutfwane nalomfula. Futsi watsi lapha nakabuka logogo, umushi wenkhosatana wakhanyisa lendlu lencane ngemibala legcamile kwabukeka njengesitfombe encwadzini. Neo wacabanga ngeluhambo lwakhe lwekutibonela utfolisise ngekhatsi emakhasini encwadzi yaGogo layitsandzako, wabuye futsi wacabanga ngaye kanye naMbali ekhaya.
Ngako-ke, wesuka kulencwadzi, wangena embhedzeni wakhe lofutfumele, ekamelweni lakhe lelintofontofo, endlini yakhe lencane.
Futsi kungako-ke, kutsi nangabe umhlaba ubukeka umphunga, nelikamelo lakhe libukeka lilincane, Neo uvula incwadzi. Uphuma emnyango emkhatsini walamakhasi, abuye futsi ahambe aye emhlabeni lomkhulu, lobanti.
Khombisa likhono lakho lebuciko!
Nindzawonye cabangani bese nakha inkhundla lekulendzaba nisebentisa tintfo letisendzaweni yenu. Yakhani inkhundla lelingana naleyo leyimelele, noma nakhe inkhundla lencane ebhokisini leticatfulo.


text:
Nangemuva kwekucitfwa kwelubandlululo, Archbishop Desmond Tutu bekati kutsi umsebenti wakhe bowukhashane nekuphela. Bekasolo aneliphupho lwekuthula kwemhlaba wachubeka wahlala abuke ekuhambiseni umlayeto kanye nekwakha umlandvo. Ngemnyaka wa 1998 wasungula iDesmond Tutu Pease Ccentre (DTPC) nemkakhe Leah.
Le centre yacal kusebenta eOrlando West, eSoweto ngaphambi kwekuchubekela eKaapa ngemnyaka wa 2000. Le centre lese Kapa yacala luhlelo lwe Kucondzisa Baholi. Tutu lucobo lwakhe wabuya emuva wabukana nemvelaphi yakhe njengathishela. Wafundzisa eEpiscopal Divinity School eCambridge, eMassachussets ngemnyaka wa 2002.
Ngemnyaka wa 2003 wafundzisa eNyuvesi yase North Carolina kwatsi ngemnyaka wa 2004 wabuya ku alma mater yakhe, eKing’s College eLondon, njenga phrofesa lobekavakashile. Waphindze wasebenta njengaphrofesa lobekavakashile iminyaka lemibili eEmory University eAtlanta, Georgia lapha afundzisa etheology.
Tutu wagcina lesimo sakhe sekukhuluma ngetimo temhlaba lebetimutsitsa yena. Wasebentisa kutetsemba kwakhe ngekwenta labengakwenta kucala live lelincono. Loku kufaka: Ngemnyaka wa 2006 Tutu wacala umkhankaso wemhlaba kumisa kuhlehlembiswa kwebantfwana ngekutsi bantfwana bonkhe labatalwako babhaliswe.
Ngemnyaka wa 2008 Tutu wajoyina umbhikisho we Tibetab eSan Francisco ngesikhatsi se Kungaphumuli kwe Tibetan. Kulombhikisho, wabita tonkhe tiphatsi mandla tesive kutsi tiyekele umcimbi wekuhalalisa umvulo we Summer Olympics eBeijing ngesimo sebantfu be Tibetan ngemnyaka wa 2008.
Ngemnyaka wa 2009 wasita kusungula iSolomon Island’s Truth Reconciliation Commission leyacalwa ku Ningizimu Afrika ye Truth ne Reconciliation Commission. Tutu wangenela Umhlangano we Ngucuko ye United Nations ngemnyaka wa 2009 lapho abita kumiswa kwe gasoline ye fossil.
Ngemnyaka wa 2017 Tutu wangenela iNobel Peace Prize ngesicelo se Saudi Arabia lapho amiswa khona kususwa kwalabancane labalishumi nakune labebakumbhikisho wase Saudi Arabia kwatsi muva kulowomnyaka wacela umholi we Myanmar kutsi amise kuphatseka kabi kwe Muslim Rohingya.
Kusuka Tutu atfolwa nemdlavuza we prostate waphindze waphatfwa kugula ngesikhatsi acitsa sikhatsi sakhe eTruth nase Reconciliation Commission ngetikhatsi ta 1990 wangenela etinkingeni temphilo. Wagucula kunaka kwakhe kwe sifo sembulalave (HIV/AIDS) ne tuberculosis (TB). Ngemnyaka wa 2004 Desmond Tutu wasungula Sisekelo se HIV lesaba ngaphansi kwakhe.
Lesisekelo sacala ngekucwalinga nge HIV wase usuka uya ekulapheni iHIV, kuvikela kanye nekufundzela kanye nekwelapha iTB ngekuyinaka. Tutu abevele akhuluma ngekunaka kwakhe lesifo se HIV, ngisho nekukhuluma kunaka kwakhe uma Pope Benedict XVI akhetfwa. Lo Pope bekatiwa ngekunaka simo sebulili kanye netinkinga telincasi kantsi ke Tutu wakhombisa kukhatsateka kutsi lisontfo lema Roman Catholic litochubeka ngendlela yalo yekusebentisa lijazi lemkhwenyana.
Tutu waphindze waba lihlahlandlela le South African Prostate Cancere Foundation. Ngemyaka wa 2014 Tutu wahlephula kutsi akazange atsembe ekugcineni kwemphilo ngesimo sonkhe. Waba ngumsekeli wekuvumela kubekwa kwemtsetfo losita ngekufa watsi angatsandza kutsi leyondlela ibekhona kuye.
Kumnyaka wa 2007 Tutu wakhetfwa njengaSihlalo sa Labadzala, licembu lebaholi bemhlaba lebakhetselwa kufaka lwati, kufuna kwati nekucondzisisa, kubanemandla kanye nekubanesisindvo ekucatululeni tinkinga temhlaba.
Lamanye emalunga abefaka Nelson Mandela (lobekangumengameli we Ningizimu Afrika), Jimmy Carter ( lobekangumengameli wase America), Kofu Annan (lobekangu Mabhalane we UN) na Mary Robinson (lobekangumengameli we Irish). Wahola umsebenti walelicembu lekucala kuya ku Darfur eSudan ngnemfutfo wekusita kucondzisa lomsindvo khona.
Lalabadzala baya bayovakasha le Ivory Coast, Ethiopia, India, South Sudan nase Middle East. Tutu wehla esikhundleni sakhe ngemnyaka wa 2013.
Tutu wabonwa ngesisekelo sakhe semalungelo etincukumbili. Loko kwahlanganisa lesikhundla sakhe kutsi atsatse ngekutinikela kwakhe kunkholo. Nomakwakunjalo, Tutu wema wacina ngekutsi kubandlulula umhlaba ngebulili kuyalingana nekubandlulula kumhlaba webulili/libala lebantfu.
Wachubeka waze wafika ekubhaleni incwadzi leya ku George Carey ngemuva kweMhlangano we Lambeth ya 1998 weba bishophi lapho khona kwatsiwa kuciniswa kutsi lelisontfo limisa imishado yebulili lobufanako. Kule ncwadzi, Tutu watsi unemahloni ngekuba lilunga le Anglican nekutsi umangabe tinkhulumo tingatsandvwa bayahamba.
Wasola lisontfo ngekuba netinkinga netincukumbili. "Uma Nkulunkulu, njengoba basho, kutsi homophobic, angeke amukhonte loyo Nkulunkulu." - Desmond Tutu
Tutu bekakadze anesifiso kuncabano ye Israel-Palestinian futsi bekakhuluma ngako ngisho nangesikhatsi selibandlululo. Ngemuva kwekuwa kwelibandlululo wagcina Sifiso sakhe. Kumnyaka wa 2002 wetfula inkhulumo lapho khona agceka umtsetfo wase Israel macondzana nema Palestinian waphindze wabita kucondzisa kulelive.
Walinganisa lesimo nendlela yelibandlululo. Bekatohamba aye ku mishini we United Nations we Gaza ngemuva kwekubulawa kwemaSotja ase Israeli lalishumi nemfica nga 2006, kepha walumisa loluhambo lwakhe ngemuva kwekub le Israel yale kumunika imvumo.
Ngemnyaka wa 2003 Tutu watsatsa incenye kumbhikisho lobowungavumelani nemalungiselel ase United States ekwetfula imphi ye Iraq. Ngaphandle kwekuboniswa lokwenteka eNew York lapho khona wadlala indzima waphindze washayela iCondoleezza Rice, acela kutsi hulumende wase US kutsi eme ngalemphi.
Wabuta kutsi yini kubukwe le Iraq kutsi inetilimato leto lebetite Europe, India nase Pakistan. Ngemnyaka wa 2004 wavela ekwakhiweni kwe Off-Broadway, ibitwa ngekutsi yi Honour Bound kwentela Kuvikela Inkhululeko, lebekugceka sijeziso setiboshwa ku hulumende wase US eGuantanamo Bay.
Wakhuluma wevakala kulesijezizo ngekungagwetjwa kwebantfu labasolwako eUS nase UK, amatanisa sijezizo kuleso lesavela ngesikhatsi selubandlululo. Nga 2012 wabita George W. Bush na Tony Blair kutsi bagwetjwe Yinkantolo yeMacala yangaphesheya ngekubita Imphi yase Iraq.
Noma bekajabulile kutsi hulumende bekacindzetela wase Ningizimu Afrika abehlisiwe nga 1994, Tutu abenaka kumisebenti yalohumunde abemusha futsi akazange angabata ekuboneni lokungalungi.
Letinye taletintfo labekatibutela nga hulumende lomusha kwakufaka ekucitseni timali kutilimato netintfo temasotja, umtsetfo wa hulumende wa Robert Mugabe eZimbabwe kanye nendlela yebantfu labakhuluma siNguni kutsi kukhule ngekuma.
Wasola Thabo Mbeki ngekufuna tintfo letingabonwa kumalunga eANC wase ugceka yena ngekunganaki kahle ngembulalave HIV/AIDS. Tutu waphindze wagceka umholi wakhe, Jacob Zuma, ngekungatsembeki kwakhe ngesikhatsi asolwa ngekudlwengula kanye nekungcola lokwavela ngaye.
Tutu watsatsa umhlalaphansi kusuka emphilweni yesive nga 2010 ngesikhatsi sekaneminyaka lemashumi lasikhombisa nemfica.
Wachubeka ngemsebenti wakhe weSihlalo sa Labadzala kanye neLicembu le Nobel Laureate waphindze wasekela iDesmond Tutu Peace Centre, kepha wase uyashiya sikhundla sakhe njenga khansela we Nyuves yase Western Cape kanye nekuba ngumluleki wekomiti ye United Nations ngekwentela kuvikela kubulala.
Watfola kwatiwa eNingizimu Afrika futsi usatiwa ngetindvumo letiningi, kanjalo nemiklomelo lefana ne Nobel Peace Prize kanye neMendlela ye American Presidential ye Nkhululeko.Translated by Phindile Malotana


text:
Kwatsi ngesikhatsi Desmond Tutu acala kufundzela ngelibhayibheli wase ucala kungenela tintfo tasesontfweni wase uncipha ngakutepoliti. Noma nje likusasa ngelikusasa lakhe, watama kuhlala angabi ngumpolitiki ngekutsi angavumi kutimbandzakanya nebantfu labanye bephathi yepolitiki. Kepha buntfu bakhe bebungamuvumeli kutsi anganaki lokuhlupheka bekakubona ngaphansi kwelibandlululo lebelicindzetela. Wabhudza indzawo lekhululekile futsi lebusako ngaphandle kwelubandlululo.
Wabona indzawo yemalungel lalinganako awonkhe muntfu, ngaphandle kwemtsetfo welipasi lase Ningizimu Afrika, indlela yemfundvo leyatiwako kanye nekungabi nekuphocelelwa kuhanjiswa kwe bantfu kusuka eNingizimu Afrika bayiswe kutindzawo letibitwa nge “makhaya.
Ngemuva kwekubekwa kwa Tutu njengemfundisi wahamba waya eUK ayochubekisa imfundvo yakhe ngetelibhayibheli. Watsi nakabuya eNingizimu Afrika kwadzinga kutsi abuye abengaphansi kwemphilo yekucindzetelwa. Ekubuyeni kwakhe, wasebenta njengemfundzisi ngaphambi abuyele emuva eUK kuyosebenta ngaphansi kwe Theological Education Fund (TEF) lapho khona wabona kucindzeteleka kulamanye Angaphandle Esitsatfu, ikakhulu lawo kulamanye ase Afrika.
Ngesikhatsi Tutu abuya emuva eNingizimu Afrika nga 1975 ngemuva kwekufundza kwakhe emaveni ngebufundisi, wakhetfwa waba ye Dean yase St Mary’s Cathedral eGoli kwatsi muva waba ngu Bishop wase Lesotho. Kulapho ke acala kudlala indzima lenkhulu ekubhikisheni simo sase Ningizimu Afrika. Kuba ngumuntfu lowatiwako esiveni nekutfola litfuba kuba esicunjini lesikhulu, Tutu wakhuluma ngekungabikhona kwemtsetfo wekuhlanganyela.
Wahlangana nalabanye bebalwelwa umzabalazo kufana na Winnie Mandela na Mamphela Ramphele ngekuhambisa imilayeto yabo. Wabita kuvalwa kweminotfo emaveni angaphandle kwase Ningizimu Afrika waphindze wagceka Lesento se Kuhlukumeta lokwabekwa ngulumende welubandlululo.
Kunyenga ngaphambi kwe kukhuphuka kwe bafundzi ngenyanga yeNhlaba natiLishumi nesitfupha nga 1976 Tutu watfumela incwadzi levulekile kulobekangu Ndvunankhulu, John Vorster amenta kutsi akhumbule lendlela Emabhunu layitsatsa kwentela kutfola inkhululeko yawo phindze aveta tindlela letincono tekuthula ekugcineni kwentela iNingizimu Afrika yonkhe kuze ikhululeke. Wacwayisa ngemsindvo lotowenteka uma lubandlululo lungapheli.
Incwadzi yakhe yabhalwa njengentfo yekusakata kungavumelani ngetepolitiki. Ngesikhatsi labafundzi bengucuko bacala, Tutu wasekela labatali kanye nalabafundzi kulomshikashika.
Nga 1978 Tutu wakhetfwa waba nguMabhalane weSive sase Ningizimu Afrika kuKhansela weMasontfo (South African Council Churches – SACC) futsi waphoceleleka kutsi asebentise lesikhundla sakhe kutsi afake lenhlangano phambili kwemalungelo ebantfu. Kwatsi lapho linye lilunga lebafundisi basesontfweni, John Thorne, aboshwa nga 1980, Tutu wahola umbhikisho, lowawuchubela ekuboshweni kwakhe. Yena nalabanye bahlaliswa busuku bonkhe base banikwa inhlawulo.
Lohulumende waphindze wabamba ipassport yakhe. Ummhlangano emkhatsini webaholi bellisontfo kanye nahulumende wabanjwaa ngemuva kwalesehlakalo, Tutu nalobekanguNdvnankhulu PW Botha emkhat sini wabo. Kulowo mhlangano, lelisontfo lacela lohulumende kutsi aphelise libandlululo ngaphambi kucale umsindvo lomningi nekucabana. Kwaba ngumhlangano longazange ubanemphumela lomuhle, kepha Tutu waguculeka ekufuneni kwakhe kutsi afike kubaholi be Ningizimu Afrika.
Umnyaka wa 1980 kwaphindze kwaba ngumnyaka lapho khona Tutu asayina liphepha lebelibita kukhululwa kwa Nelson Mandela ejele, lokwakhokha kuvuleka lokucondzile emkhatsini walaba lababili.
Ngesikhatsi kubuyiswa ipassport ya Tutu kuye nga 1981 wavakashela emave lalishumi eEurope nase North America kuyohambisa ligama ngesimo selibandlululo, agcugcutela baholi balamanye emave kutsi bamise kupanishwa kwentsengo lokutofaka kucindzeteleka ku hulumende wase Ningizimu Afrika. Watsi nakabuya eNingizimu Afrika ipassport yakhe yatsatfwa phindze.
Lohulumende wazama kakhulu kuvala loko Tutu bese akutfolile. Lokunye lakuzama kwaba kuFakela Litiko leNkholo, inhlangano lebeyimukela imali kwentela kugijimisa imikhankaso ku SACC lapho khona Tutu abeyinhloko.
Ngemnyaka wa 1982 Tutu wabhala tincwadzi letiya kubaholi bemave entela kufuna kuhambisa umlayeto wakhe wekuthula. Loku kwafaka tincwadzi lebetiya ku Ndvunankhulu wase Israel kumcela kuutsi amise kubhomisa iBeirut kanjalo kumholi wema Palestinian Yasser Arafat kucela kutsi anike kunaka kahle kulabaphilako base Israel.
Wabonga baholi base Zimbabwe, Lesotho nase Swaziland ngekugcina lebebabaleke eNingizimu Afrika waphindze wabacela kutsi bangababuyisi emuva ekhaya. Waphindze wavakashela eUnited States of America (USA), ngesikhatsi ipassport yakhe ibuyisiwe kuye, kutsi akhulume kuMhlangano we Triennial weLisontfo le Episcopal.
Ngesikhatsi alapho wagceka lobekadze anguMengameli Ronald Reagan ngebudlelwane labugcina nahulumende wase Ningizimu Afrika, watsi wavumela kuchubeka kwelubandlululo ngekwentanjalo. Wacala kwatiwa ngekuvela esiveni sase America lebesesimutsandza ngekuhlukunyetwa kwelichawe laso, Martin Luther King Jr. Labo labamhlophe base Ningizimu Afrika abazange bachazeke ngaloko, baphendvula ngekugceka kwentfukutselo.
Tutu wakhetfwa njengaLomelele iUnited Democratic Front (UDF) nga 1983. Wasekela umkakhe, Leah, ngesicelo sakhe sekusebenta ngaphansi kwendlela lencono kubasebenti basetindlini. Umnyaka wa 1983 kwaba ngumnyaka lasita ngawo kucala Inhlangano yeTisebenti Tasetindlini eNingizimu Afrika.
Kwaphindze kwaba ngumnyaka lapho Tutu ahlangana na Pope kuyokhuluma ngalesimo sase Ningizimu Afrika. Watsi nakeva kutsi labantfu base Mogopa eWestern Transvaal bebatosuswa kuya emakhayeni aseBophuthatswana kantsi nemakhaya abo abetobulawa yena kanye nebaholi labanye basesontfweni babamba umlindzelo. Kulabobebakhona Kwaku na Dokotela Allan Boesak.Translated by Phindile Malotana


text:
Surgeonfish
Ligama Lemndeni Lelatiwako
Surgeonfish
Lelinye Lelatiwako
Doctorfish (Imfishiyadokotela)
Ligama Lesayensi
Acanthurus
Linani
Ingangemashumi lasitfupha emasentimitha, silinganiso simashumi lamabili nesiphohlongo ngemasentimitha.
Kutiveta
Timise kwendingilizi, tinemtimba locindzetelekile, loyangekuncipha ngasemsileni. Tinemlomo lomncane. Luphiko lwangemuva lumise kwenyanga lelucwetana. Ineluphiko loludze ngasemuva. Incenye yelitsambo nobe ngaseceleni lwesicu lwemsila letikhaliphe kakhulu-kanjalo neligama. Linelibala lelikhanyako nemibhalo lemihle.
Satiso Setintfo
Luhlobo lwe Acanthurus lufaka tilwane letimashumi lamatsatfu nesiphohlongo. Titfolwa kuwo onkhe ematje lanemibala, tidla todvwa noma ngeticheme/emacembu. Tisebentisa ematsambo lakhaliphile kutivikela phindze tingaba nephoyizini. Tingashintja libala lato kushiyane ngekutsi lendzawo lapho tidla khona-tiyakhanya etindzaweni letinesihlabatsi bese tikhanya kakhulu ematjeni. Tisakateke kakhulu emantini lavulekile emifula/elwandle.
Kudla Kwato
Tidla titjalo letihluma emantini noma eceleni kwemanti, timvutfu tematje kanye netilwane letindanda elwandle/emantini.
Kusakata
Tivela ngetindlela tekushisa/tekubandza naselwandle lolusendzaweni leshisako emhlabeni.
Tilwane Letatiwako
Black surgeonfish - Acanthurus gahhm
Palette surgeonfish - Paracanthurus hepatus
Sohal surgeonfish - Acanthurus sohal


text:
Moray Eels
Ligama Lemndeni Lelatiwako
Moray eels
Letinye Kulomndeni
Leopard, Green, Starry, Black cheek, Guinea fowl, Black blotched, Golden, Zebra
Ligama Lesayensi
Muraenidae
Linani
Ingemamitha lamane.
Kutiveta
Umtimba wato ucindzetelekile. Inemandla. Inemlomo lomkhulu lonelitinyo lolubuke emuva lelikhaliphile. Itetigogo. Ite timphiko ngasembili kwesifuba noma kwemabele. Timphiko letingetulu/emuva ticala ngemuva kwenhloko bese tichubekela ephikweni lwemsila kuya ephikweni letibunu. Libala lihluka kakhulu kusuka kulelimhlophe kuya kulelimnyama, ivame kuba nemacabhacabha/emabala.
Satiso Setintfo Tonkhe
Umndeni we Muraenidae ufaka tinhlobo letilishumi nesihlanu kanye nemacembu lamakhulu lamabili etilwane. Tivame kutfolwa emihomeni yematje noma ngephansi kwemawa. Titingela kakhulu ebusuku. Tiyakhona kuva liphunga. Tinemihlatsi ngasetindzaweni letingaselwimini, lekuyincenye yesibili yemihlatsi lebekeke kuchochocho lokusita ngekubamba inyamatane nekuyehlisela phansi ngalochochocho. Letinye tilwane tikhokha emafinyila ngetikhumba tato. Lokuluma kwe Moray eel kungahlupha ngekushesha ngenca yaleligciwane lelisematinyweni. Tisakateke emantini lavulekile.
Kudla Kwato
Tidla tinkhala, emashrimps, imfishi kanye nema octopus.
Kusakata
Tivela ngetinhlobo tonkhe tekushisa/tekubandza kanye nasetindzaweni letishisako letinelwandle mhlabawonkhe.
Tilwane Letatiwako
Giant moray eel
Gumnothorax javanicus
Honeycomb moray eel
Gymnothorax favagineus
Geometric moray eel
Sidereal grisea